title: Hirvensalon linja-autoturma

text: Lautalle vievä tie laskeutui pitkänä jyrkkänä mäkenä rantaan. Kun kuljettaja alkoi kello 12.40 jarruttaa mäessä, eivät jarrut toimineetkaan. Auton syöksyessä mäkeä alas turkulainen 14-vuotias koulutyttö, tamperelainen rouva ja eräs upseeri hyppäsivät autosta maantielle. Koululainen loukkasi ranteensa ja rouva polvensa. Auton moottorin pyörimisnopeus oli kiihtynyt jo niin suureksi, ettei kuljettaja saanut pienempää vaihdetta päälle. Auto jatkoi matkaansa laiturin kaiteen läpi Hirvensalon ja Satavan väliseen salmeen ja upposi kymmenen metrin päähän rannasta.


title: Hirvensalon linja-autoturma

text: Ainoana ulkopuolisena paikalla ollut lautan kuljettaja ja autosta hypännyt upseeri ottivat rannasta veneen ja alkoivat auttaa vedessä olevia rantaan. Osa autossa olleista selvisi kastumisella ja järkytyksellä, osa sai auton laseista viiltoja. Merestä saatiin elossa ylös kuljettaja ja 16 matkustajaa. Myöhempi kansanedustaja Liisa Kulhia (s. Hällfors) oli pelastuneiden matkustajien joukossa. Paikalle saapui pian lähiseudun väkeä, joka ryntäsi puhelimeen hälyttämään poliisin ja palokunnan.


title: Hirvensalon linja-autoturma

text: Paikalla olleet yrittivät ensin saada autoon jääneitä ovesta ja ikkunoista ulos. Se osoittautui mahdottomaksi. Koska auton katto oli vain puoli metriä vedenpinnan alapuolella, haettiin kirveitä ja rautakankia, joilla tehtiin kattoon reikä. Sen kautta saatiin keksin avulla ulos 16 elotonta ihmistä ja koira. Ihmisille alettiin antaa tekohengitystä hengenpelastusta tuntevan neitosen ohjaamana, mutta ketään 13 naisesta ja kolmesta miehestä ei saatu virkoamaan. Vain koira virkosi hetken kuluttua itsestään.


title: Hirvensalon linja-autoturma

text: Seuraavassa paikalle saapuneessa linja-autossa oli mukana huvilalleen matkalla olleet lääkärit Elon Wallasvaara ja T. M. Bergroth, jotka ryhtyivät johtamaan virvoitusyrityksiä. Puolentoista tunnin kuluttua mereenajosta paikalle saapui Turun palokunnan ambulanssi. Sillä ei kuitenkaan ollut mukanaan happilaitteita, koska se oli hälytetty Hirvensalon tiellä tapahtuneeseen onnettomuuteen. Sairasauto kuljetti neljä loukkaantunutta Turun lääninsairaalaan. Yksi sairaalaan viedyistä, vedestä tajuttomana nostettu 3-vuotias pikkupoika, kuoli. Hän oli 17. kuolonuhri.


title: Hirvensalon linja-autoturma

text: Väkeä oli kertynyt rannalle jo satakunta henkeä. Koska ei tiedetty oliko autossa vielä ihmisiä, ryhdyttiin yrittämään auton nostoa. Kahden lähitaloista haetun traktorin ja suuren miesjoukon voimin auto saatiin liikkumaan 2–3 metriä lähemmäksi rantaa. Sitten auto juuttui rantakiviin. Seuraavaksi paikalle hälytettiin sukeltaja kaupungista. Hän saapuikin paikalle ja tutki auton ja sen ympäristön enempiä uhreja löytämättä. Autokin saatiin seuraavana yönä nostetuksi ylös.


title: Hirvensalon linja-autoturma

text: Auto nostettiin merestä ja vietiin Turkuun tutkittavaksi. Autokatsastaja Stenij tutki auton ja totesi jarrujen pääsylinterin täyttöaukon tukkeutuneen ja aiheuttaneen jarrutuksen heikkouden. Hän piti sitä äkillisenä häiriönä, josta kuljettaja ei voinut olla tietoinen. Hän totesi myös auton käsijarrun olleen heikko.


title: Pardubice

text: Pardubice () on kaupunki Elbejoen varrella Pardubicen läänissä Tšekissä. Kaupungin asukasluku on 89 892 (2009). Pardubice sijaitsee 104 kilometriä itään Prahasta. Se on Pardubicen läänin keskus.


title: Pardubice

text: Pardubice on perustettu vuonna 1340, mutta siellä on sijainnut luostari jo 1200-luvun alkupuolella. Kaupungissa on edelleen laaja vanha kaupunki renessanssirakennuksineen ja entisöity keisarillinen linna.


title: Pardubice

text: Kaupungissa on kemianteollisuutta, mukaan lukien Synthesie Pardubice, joka tunnetaan Semtex-räjähteestään.


title: Pardubice

text: Kaupungin jääkiekkojoukkue HC Pardubice voitti Extraligan kaudella 2004–2005 ja on muun muassa Dominik Hašekin ja Milan Hejdukin kasvattajaseura.


title: Radio Nord

text: Radio Nord oli niin kutsuttu merirosvoradio, joka toimi Tukholman saaristossa Ruotsin aluevesirajan ulkopuolella 8. maaliskuuta 1961 – 30. kesäkuuta 1962. Lähetys tapahtui Nicaraguan lipun alla purjehtivalta alukselta m/v Bon jour (alun perin m/v Mi amigo). Lähetin toimi keskiaaltoalueella aallonpituudella 495 metriä (noin 606 kHz). Radio Nordin perusti suomalaissyntyinen liikemies Jack S. Kotschack. Radio Nord lähetti kevyttä musiikkia ja mainoksia 24 tuntia vuorokaudessa ja tuli suosituksi nuorison keskuudessa Itämeren ympäristössä, Suomessa lähinnä lounaisimmissa osissa. Ruotsissa Radio Nordilla oli lopulta enemmän kuuntelijoita kuin Ruotsin Radiolla. Suosittu ohjelma oli muun muassa Top 20-lista, joka julkaistiin viikoittain.


title: Radio Nord

text: Pohjoismaiset merirosvoradiot joutuivat lopettamaan toimintansa uuden yhteispohjoismaisen radiolain seurauksena, joka kielsi yrityksiä mainostamasta merirosvoradiokanavilla. Radio Nordin viimeinen kappale oli "Stick i väg Jack" ("Painu pois, Jack"). Tämän jälkeen merirosvoradioita toimi vielä muun muassa Pohjanmerellä. Tunnetuin näistä oli Radio Caroline.


title: Radio Nord

text: Radio Nord vaikutti siihen, että kevyen musiikin tarjonta pohjoismaisilla yleisradiokanavilla lisääntyi nopeasti. Ruotsin radio aloitti Melodiradio-ohjelmat kesällä 1961 ja Yleisradio Sävelradion toukokuussa 1963.


title: Radio Nord

text: Radio Nordin laivaa korjattiin ensimmäisten, myrskyyn päättyneiden koelähetysten jälkeen Wärtsilän telakalla Turussa alkuvuonna 1961. Korjausten jälkeen alus suuntasi takaisin merelle ja aloitti varsinaiset lähetykset.


title: Radio Nord

text: Radio Nordin ensimmäinen jingle oli: "Koppla på Radio Nord, och koppla av med Radio Nord." Radio Nordin välisoittona ja tunnuksena tasatunnein toimi nouseva ksylofoniskaala ja mm. "Lyssna ny till Radio Nord, Radio Nord, lyssna till radio på modet. Alltid nyttig ton och ord, och de är från "Radio Nord", Radio Nord, Radio Nord, Radio Nord." (sävel: Billy Boy).


title: Radio Nord

text: Radio Nordin ohjelmarunko: 0-6 Rhapsody in blue, 6-9 Nordmorgon (tunnari: Roslagsvår), 9-11 A la carte a la Chris (perheenemännille), 11-13 Melodispegeln, 13-15 Siesta, 15-18 Låten från båten (nuorisolle), 18-20 Toner för miljoner, 20-22 Rendez-vous, 22-24 Välkommen ombord. Kello 24 soi aina Evert Tauben Radio Nord -valssi (Kärlek i rymden) ""Radio Nord! Radio Nord! Radio Nord!" Om kärleken sjunger var fågel sin sång, ...".


title: Radio Nord

text:
Radio Nordin viikoittaisia erikoisohjelmia: pe 19-20 Välj själv, la 11-14 Programmet utan namn, la 14-18 Melodiposten, neljä tuntia kuuntelijain toivelevyjä, la 20-01 Club Nord, viisi tuntia tanssimusiikkia, su 10-11 De Tio, joka periytyi SR:ään Kanske på Svensktoppen -nimisenä. Suosituin ohjelma oli kuitenkin ke 19.30-21 Topp-tjugo
(20+10). Jay Epaen Putti Putti tuli Radio Nordin ansiosta erittäin suosituksi, myös meilläkin.


title: Radio Nord

text:
Radio Nordin jingleistä ja mainoksista kasvoi legenda. "Nenenenenescafe", "Turtle vaxvaxvaxvaxvax", "Brodmans, Brodmans, Brodmans". Oli joukossa yksi suomenkielinenkin mainos: "Ahaa, Turtle-vahaa ..."
M/s Bon Jour toimi myöhemmin toisella nimellä merirosvoasemien Radio Atlanta ja Radio Caroline laivana Pohjanmerellä. Tanskan edustalla toimi Radio Merkur.


title: Seppo Helle

text: Seppo Helle (21. tammikuuta 1937 Helsinki – 1. toukokuuta 2014) oli suomalainen jääkiekkovalmentaja.


title: Seppo Helle

text: Helle valmensi SM-sarjassa kolme kautta Ilvestä 1961–1964. Hän oli ensimmäinen päätoiminen valmentaja Suomessa. Ensimmäisellä kaudellaan Helle valmensi Ilveksen mestaruuteen vain 25-vuotiaana.


title: Seppo Helle

text: Valmentajan pestinsä jälkeen Helle toimi melkein 20 vuotta Ilveksen toiminnanjohtajana ja edustusjoukkueen valmentajana. Hän oli myös perustamassa SM-liigaa.


title: Seppo Helle

text: Helle kuoli vuonna 2014 pitkän sairauden jälkeen.


title: Irkutskenergo

text:
Irkutskenergo () (, ) on siperialainen Venäjän kolmanneksi suurin sähköntuottajayhtiö. Yhtiöllä on kolme suurta sähköä tuottava vesivoimalaitosta Baikalista Jeniseihin virtaavassa Angarajoessa: Bratskissa, Irkutskissa ja Ust-Ilimskissä. Bratskin vesivoimala on yksi maailman suurimmista (n. 4 500 MW).
Lisäksi sillä on yhdeksän lämpövoimalaa ja niihin liittyvä jakeluverkko 500 kV linjoineen. Yhtiön tuottaman sähkön teho on 12,9 GW ja se voi tuottaa 70 TWh sekä 46 miljoonaa Gcal lämpöenergiaa.


title: Irkutskenergo

text: Voimaloiden energia menee esimerkiksi Irkutskiin, joka on suuri siperialainen kaupunki. Bratskissa on sellu- ja kartonkitehdas samoin kuin myös Ust-Ilimskissä, jotka tarvitsevat kosolti energiaa tuotantoonsa.


title: Aimo Mäkinen

text: Aimo Paavali Mäkinen () oli suomalainen jääkiekkovaikuttaja ja rakennusmestari. Hän perusti jääkiekkoseura Helsingin Jokerit. Mäkisen toiminta antoi ratkaisevan sysäyksen suomalaisen jääkiekon ammattilaistumiselle ja ammattimaistumiselle. Mäkinen tunnettiin hyvin impulsiivisena luonteena, jonka voimakkaat mielipiteet jakoivat ihmiset.


title: Aimo Mäkinen

text: Helsingissä rakennusyrittäjänä vaurastunut Mäkinen oli ammatiltaan rakennusmestari. Hän työskenteli lähes koko työuransa Pohjola-yhtiöiden palveluksessa. Viimeiset vuodet hän toimi rakennuttajan edustajana uudiskohteissa.


title: Aimo Mäkinen

text: Mäkinen aloitti urheilutyöskentelyn alun perin pesäpallon parissa. Kun lajin asema Helsingissä 1960-luvulla laski, hän siirtyi rahoittamaan Töölön Vesan jääkiekkojoukkuetta. Seura kuitenkin velkaantui, ja vuonna 1967 Mäkinen perusti jääkiekkoseura Jokerit ostettuaan Vesan jääkiekkotoiminnan. Kaksi vuotta myöhemmin Jokerit nousi SM-sarjaan. Mäkinen ryhtyi hankkimaan joukkueeseen maajoukkuetason pelaajia, ja vuonna 1973 Jokerit voitti Suomen mestaruuden. Vaikka se jäi Mäkisen aikana Jokerien ainoaksi mestaruudeksi, hänen värväystoimintansa nosti huippupelaajien palkat uudelle tasolle, mikä taas asetti korkeampia vaatimuksia SM-sarjan seurojen toiminnalle. Tämä johti lopulta SM-liigan perustamiseen vuonna 1975. Liigan ensimmäisellä kaudella Mäkinen oli sen varapuheenjohtaja. Vuodet 1975–1980 hän istui myös liigahallituksessa. Ansioistaan hänelle myönnettiin liiton kultainen ansiomerkki.


title: Aimo Mäkinen

text: Mäkinen oli mukana myös jääkiekon junioritoiminnassa. Hän ajatteli, että lajissa ei menestytä ilman omaa juniorityötä. Mäkinen rahoitti vuonna 1969 syntynyttä ”Kanada-sarjaa”, jossa pelasi Jari Kurrin ja Esa Tikkasen kaltaisia tulevaisuuden nimiä. Kyseinen kaupunginosajoukkueiden sarja oli käynnistynyt, kun Mäkinen oli pyytänyt Kalervo Lindgreniä tuomaan Tampereella toimineen samantyyppisen mallin Helsinkiin.


title: Aimo Mäkinen

text: Aimo Mäkinen kuoli 22. maaliskuuta 2003 Herttoniemen sairaalassa, Helsingissä, jossa hän oli ollut hoidettavana vuosia.


title: Aimo Mäkinen

text: Mäkinen aateloitiin Suomen Jääkiekkoleijonaksi nro. 153 vuonna 2004.


title: Aimo Mäkinen

text: Marraskuussa 2011 Itä-Helsingin Vuosaaressa avattiin jäähalli, joka nimettiin Aimo Mäkinen Areenaksi. Vuonna 2014 sen nimeksi oltiin muuttamassa uuden sponsorisopimuksen myötä Kuljetusrinki Areena, mistä syntyi kohu, sillä hallin rakentamiseen oli käytetty 1,8 miljoonaa euroa Mäkisen perintörahoja. Pian halliyhtiö purki sopimuksen Kuljetusrinki Oy:n kanssa ja nimeksi palautettiin Aimo Mäkinen Areena.


title: Juhani Syvänen

text: Juhani Kalervo Syvänen (s. 6. heinäkuuta 1936 Parkano) on suomalainen entinen urheilutoimittaja. Vanhemmat maanviljelijä, herastuomari Eino Syvänen (1901–1989) ja kansakoulunopettaja Greta Esteri (o.s. Kölhi) Syvänen (1909–1997).


title: Juhani Syvänen

text: Syvänen aloitti toimittajan työt STT:ssa 1959. Seuraavana vuonna hän siirtyi Ilta-Sanomien toimittajaksi. Vuodet 1968–1969 Syvänen toimi Ilta-Sanomien urheiluosaston esimiehenä. Vuonna 1970 hän aloitti 21 vuoden pestin samassa tehtävässä Helsingin Sanomien urheiluosastolla. Syvänen toimi vielä vuodet 1991–2001 Helsingin Sanomien urheilutoimituksen kolumnistina ja erikoistoimittajana.


title: Juhani Syvänen

text: Syväsen suurin saavutus jääkiekossa on tullut olympialaisten reportterina. Hän kirjoitti olympialaisista jääkiekkojuttuja ja -kolumneja kymmenestä perättäisestä kisasta 1964–1998.


title: Juhani Syvänen

text: Syvänen on aateloitu Suomen Jääkiekkoleijonaksi numerolla 157.


title: Kleomenes III

text: Kleomenes III (k. 219 eaa.) oli Spartan kuningas vuosina 235 eaa.–222 eaa. Hän kuului agiadien hallitsijasukuun, ja hänen isänsä oli kuningas Leonidas II.


title: Kleomenes III

text: Kun Kleomenes pääsi valtaan, jatkoi hän Agis IV:n aloittamia uudistuksia. Spartan sisäinen oppositio tukahdutettiin vallankaappauksella vuonna 227 eaa. Kleomenes syrjäytti hallitsijakumppaninsa Arkhidamos V:n ja asetti hänen tilalleen veljensä Eukleidaksen. Kleomenes jakoi uudelleen viljelysmaat 4000 palstaan. Maat jaettiin kansalaisten ja perioikkien kesken. Kleomenes järjesti myös uudelleen armeijan makedonialaiseen tyyliin ja kukisti Akhaian liiton johtajan Aratoksen taistelussa. Sparta sai myös rahallista avustusta Egyptin Ptolemaios III:a.


title: Kleomenes III

text: Uuden armeijansa ansiosta Kleomenes valtasi ja sai valtaansa Arkadian, Argoksen ja Korintin. Akhaian liitto kutsui nyt avuksi Makedonian kuninkaan Antigonos III Dosonin. Ptolemaios veti myös samalla pois avustuksensa. Vuosina 223 ja 224 eaa., Kleomenes kärsi tappioita vihollisiaan vastaan, ja Sparta menetti valtaamansa alueet. Hädissään Kleomenes antoi 6000 helootin ostaa itsensä vapaaksi ja käytti rahat pestatakseen palkkasotilaita. Vuonna 222 eaa. kohtasi 28 000 miestä käsittäneen makedonialaisen armeijan Sellasian taistelussa. Kleomeneksen armeija koostui 10 000:a spartalaisesta ja palkkasotilaasta. Vaikka Kleomenes valitsikin taistelupaikan huolellisesti, ei taistelun lopputuloksesta ollut epäilystä. Plutarkhoksen mukaan taisteluun osaa ottaneista 6000 spartalaisesta vain 200 selvisi hengissä. Taistelun jälkeen Kleomenes syrjäytettiin, ja hän kuoli maanpaossa Egyptissä vuonna 219 eaa.


title: Hannu Lindroos

text: Hannu Lindroos (s. 28. heinäkuuta 1948 Helsinki) on suomalainen valokuvaaja. Hän on ensimmäinen Suomen Jääkiekkomuseon Suomen Jääkiekkoleijonaksi aateloima (158.) valokuvaaja.


title: Hannu Lindroos

text: Lindroos on kuvannut jääkiekkoa 17-vuotiaasta vuodesta 1965. Helsingin Sanomien valokuvaajana Lindroos toimi vuodet 1968–1978 ja Suomen Kuvalehdessä vuodesta 1978 lähtien.


title: Hannu Lindroos

text: Suomen pääsarjaa Lindroos on valokuvannut jo vuodesta 1965. Hän on ollut lähes aina paikalla, kun SM-liigassa on pelattu loppuotteluita. MM-kisoissa Lindroos kuvasi ensimmäisen kerran vuonna 1970. Olympialaisissa hän oli kameransa kanssa viidesti.


title: Teatteri Kultsa

text: Teatteri Kultsa helsinkiläinen pienteatteri. Teatteri Kultsassa on pääosin pitkänlinjan teatterintekijöitä, ei vakituista palkattua henkilöstöä.


title: Teatteri Kultsa

text:
Teatterin nimi on slangiväännös Kulttuuritalosta. Helsinkiin rakennettiin 1950 luvun loppupuolella toimitalo, jonka nimeksi tuli Kulttuuritalo. Tuohon aikaan oli selvää jos puhuttiin kulttuuritalosta, niin se tarkoitti tuota helsinkiläistä rakennusta. Teatteri on perustettu vuonna 1959. Sen entiset nimet ovat Kulttuuritalon teatterikerho, Kulttuuritalon Teatteriyhdistys (vuodesta 1981), ja myöhemmin Teatteri Kultsa. Teatteri toimi aiemmin Helsingin Kulttuuritalossa, josta se 1992 joutui lähtemään. Teatterin nimi muuttui nykymuotoonsa. Sen jälkeen esiintymistila oli muun muassa Käenkujan väestösuojassa, ja Helsingin Kulosaaressa entisessä nuorisotilassa. Vuonna 2009 teatteri joutui luopumaan tuosta tilasta, rakennus purettiin. Helsingissä Suvilahden alueelta teatteri vuokrasi harjoitustilaa. Esityksiä varten sen oli vuokrattava tila erikseen, usein se oli myös Suvilahdesta. Käenkujan väestönsuoja peruskorjattiin (valmistui v.2011), teatteri muutti takaisin tuohon tilaan elokuussa v.2012.
Teatteri Kultsa jatkaa toimintaansa helsinkiläisenä vapaana ryhmänä.


title: Luettelo jalkapallon Viron mestaruuden voittaneista joukkueista

text: Tämä on luettelo miesten jalkapallon Viron pääsarjan mitalistijoukkueista.


title: Johan Haartman (nuorempi)

text: Johan Haartman (19. syyskuuta 1725, Paimio – 29. joulukuuta 1787, Turku) oli Turun akatemian ensimmäinen suomalaissyntyinen lääketieteen professori. Haartman kirjoitti Suomen ensimmäisen yleistajuisen lääkärioppaan "Tydelig Underrättelse Om de Mäst Gångbara Sjukdomars Kännande och Motande, Genom Lätta och Enfalliga Hus-Medel; Samt et litet Res- och Hus-Apothek etc" vuonna 1759.


title: Johan Haartman (nuorempi)

text: Haartmanin samanniminen isä toimi akatemiassa logiikan ja metafysiikan professorina. Haartman opiskeli Turun akatemian lisäksi Uppsalan yliopistossa, jossa hän väitteli vuonna 1751 kasvitieteestä Carl von Linnén johdolla. Haartmanin mukaan on nimetty kääriäisperhoslaji, "Tortrix haartmanniana".


title: Johan Haartman (nuorempi)

text: Valmistuttuaan Uppsalasta lääketieteen tohtoriksi vuonna 1754, Haartman siirtyi takaisin Turkuun piirilääkäriksi ja vuonna 1759 avatun Suomen ensimmäisen yleissairaalan Turun lääninlasaretin lääkäriksi. Vuodesta 1765 lähtien hän toimi Turun akatemiassa lääketieteen professorina.


title: Johan Haartman (nuorempi)

text: Johan Haartmanin mukaan on nimetty muun muassa Helsingin Meilahdessa sijaitseva "Haartmaninkatu", Helsingin yliopiston lääketieteellisen tiedekunnan kliinisteoreettinen laitos eli Haartman-instituutti sekä Turun yliopistollisen keskussairaalan T-sairaalan 196-paikkainen luentosali.


title: Pernajan linja-autoturma

text: Pernajan linja-autoturma tapahtui 4. maaliskuuta 1968 Hartolan kylässä Pernajassa. Kaksi linja-autoa törmäsi mäen päällä yhteen, jolloin neljä ihmistä kuoli ja 14 loukkaantui.


title: Pernajan linja-autoturma

text: Loviisasta Lapinjärvelle matkanneessa Etelä-Suomen Linjaliikenne Lotilan linja-autossa oli 40 matkustajaa, heistä suurin osa kotiin palaavia koululaisia. Loviisan yhteislyseon ja Lovisa Svenska Samlyceumin oppilaita kuljettanut linja-auto lähti Loviisasta kello 15.40.


title: Pernajan linja-autoturma

text: Holmströmin liikenteen vuoroauto oli matkalla Lahdesta Lapinjärven kautta Loviisaan. Autossa oli vain kolme matkustajaa. Kello 16.10 linja-autot ajoivat yhteen mäen harjalla seitsemän kilometrin päässä Loviisasta. Autot osuivat kyljittäin yhteen ja molemmat kääntyivät tielle poikittain. Tie oli lumisateen vuoksi liukas, ja kumpareesta johtuen näkyvyys tiellä oli huono.


title: Pernajan linja-autoturma

text: Loviisaan matkanneen linja-auton kolme matkustajaa sinkoutuivat istuimiltaan käytävän yli päin seinää, mutta he selviytyivät kolhuilla. Auton etuosa romuttui täysin. Koululaisia kuljettaneessa linja-autossa sen sijaan syntyi täydellinen sekasorto. Loviisaan matkanneesta linja-autosta vääntynyt peltiliuska leikkasi kouluauton kyljen auki ja tunkeutui auton sisään matkustajien joukkoon. Kolme koululaista ja nuori nainen kuolivat.


title: Pernajan linja-autoturma

text: Loukkaantuneet kuljetettiin ambulansseilla ja muilla autoilla Loviisaan Itä-Uudenmaan sairaalaan, jonne viisi loukkaantunutta joutuivat jäämään pidemmäksi aikaa. Sairaalalakko ei haitannut loukkaantuneiden hoitoa, sillä sairaanhoitajia saapui työpaikalleen vapaaehtoisesti heti, kun he kuulivat onnettomuudesta.


title: Tarpeellista tavaraa

text: Tarpeellista tavaraa () on Stephen Kingin kirjoittama romaani, joka julkaistiin vuonna 1991. Suomennos julkaistiin vuonna 1992. Romaanista on tehty myös elokuvasovitus, jonka pääosia näyttelevät Max Von Sydow ja Ed Harris.


title: Tarpeellista tavaraa

text: Tarinassa pieneen kuvitteelliseen Castle Rockin kaupunkiin tulee uusi kauppias, joka perustaa pienen kaupan nimeltä ”Tarpeellista tavaraa”. Kauppias, Leland Gaunt on viehättävä herrasmies, jolla tuntuu olevan aina jotain, mitä asiakas ehdottomasti haluaa. Hinnat ovat yllättävän halpoja verrattuna tuotteisiin ja niiden laatuun. Esimerkiksi kaupan ensimmäinen asiakas, 11-vuotias Brian Rusk, löytää kaupasta juuri sen mitä kaikkein eniten haluaa: erittäin arvokkaan Sandy Koufax -baseballkortin vuodelta 1956. Gaunt myy tuotteita halvalla, koska haluaa kaupungin asukkaiden tekevän pieniä piloja toisilleen. Kyseiset pilat eivät kuitenkaan ole vaarattomia, sillä Gaunt tietää kaupunkilaisten synkimpiä salaisuuksia.


title: Tarpeellista tavaraa

text: Liikkeessä on mystistä vetovoimaa. Siellä myydään kaikille jotakin, siis tarpeellista tavaraa. Hinta ei ole esteenä. Sheriffi Alan Pangorn tajuaa heti kaupan avauduttua, että siinä on jotakin hämärää. Hänen rakastajattarensa Polly Chalmers ei kuitenkaan välitä hänen epäilyksistään ja ostaa vanhan onnenkalun, jonka uskoo auttavan hermokipuun hänen käsissään. Tämä johtaa Alanin ja Pollyn suhteen huonontumiseen.


title: Valkoinen kupla

text: Valkoinen kupla on suomirockyhtye Eppu Normaalin yhdeksäs studioalbumi. Albumi julkaistiin 4. joulukuuta 1986 ja sen on tuottanut yhtyeen kitaristi ja pääasiallinen lauluntekijä Mikko ”Pantse” Syrjä. Albumi on yhtyeen historian toiseksi parhaiten kaupallisesti menestynyt studioalbumi, sillä sitä on myyty lähes 120 000 kappaletta. Albumi on nauhoitettu Pantse ja Martti Syrjän omassa Pehmeä huone-kotistudiossa Ylöjärvellä, jonka Syrjän veljekset ovat suunnitelleet ja rakentaneet.


title: Valkoinen kupla

text: Valkoinen kupla seurasi vuonna 1985 julkaistua menestysalbumia, hittisiilo "Kahdeksatta ihmettä". Albumi erosi edeltäjästään melko selvästi, sillä Valkoisella kuplalla yhtyeen musiikki oli lähempänä iskelmämusiikkia kuin koskaan aiemmin yhtyeen historiassa. Musiikillisesti albumi oli edeltäjäänsä hillitympi ja rauhallisempi, ja kappaleiden sanoitukset olivat lohduttomia ja synkempiä. Edeltäjänsä tavoin Valkoinen kupla osoittautui kuitenkin kaupalliseksi menestykseksi, ja alkuperäisestä julkaisupäivämäärästä myöhästynyttä albumia ennakkotilattiin yli 50 000 kappaletta. Albumi meni ensimmäisellä myyntiviikollaan Suomen albumilistan kärkeen, ja se piti ykkössijaa hallussaan kahdeksan viikon ajan. Singleksi albumilta julkaistiin ainoastaan kappale ”Joka päivä ja joka ikinen yö”, jonka b-puolella oli albumilta pois jäänyt ennen julkaisematon kappale ”Musiikillishygieeninen lausunto”. Singlejulkaisun lisäksi myös kappaleet ”En saa mielestä sinua” ja ”Kaikki häipyy, on vain nyt” ovat jääneet yhtyeen konserttien vakiokalustoon.


title: Valkoinen kupla

text: Albumin nimi viittaa The Beatles -yhtyeen vuonna 1968 julkaistuun samannimiseen studioalbumiin. Albumilla ei ollut varsinaista nimeä, joten yhtyeen fanit antoivat tuplalevynä julkaistulle albumille lempinimen Valkoinen tupla (White Double). Eppu Normaalin kitaristi Pantse Syrjä oli käsittänyt, että albumia kutsutaan nimellä White Bubble, joka tarkoittaa valkoista kuplaa. Tästä yhtye keksi nimetä seuraavan studioalbuminsa Valkoiseksi kuplaksi.


title: Valkoinen kupla

text: Albumin avausraita ”En saa mielestä sinua” käsittelee sanoituksissaan sortuneesta rakkaussuhteestaan masentunutta miestä, joka kaipaa kumppaniaan. Kappale ”Kaikki häipyy, on vain nyt” kehottaa sanoituksissaan kuuntelijaa tarttumaan hetkeen tai elämään hetkessä, sillä kaikki häipyy aikanaan eikä mikään kestä ikuisesti. Kappaleen ”Pois meluun ja tuiskeeseen” sanoitusten inspiraationa toimi yhtyeen laulaja Martti Syrjän sairaalassa tapaama lentomestari, joka teki Syrjään vaikutuksen Kappale kertoo hoitokotiin eläkkeelle päätyneestä vanhasta lentäjästä, joka haluaisi kuitenkin palata meluun ja tuiskeeseen ja lentämisen pariin. ”Kultaista sadetta” käsittelee elämää ja kuolemaa, ja kultainen sade symboloi elämän kauneutta. ”Kun jatsia kuunneltiin” kertoo kahden nuoren rakkaustarinan alkamisesta jazzmusiikkifestivaaleilla ja ajasta, jolloin kyseinen musiikki eli kultakauttaan. Martti Syrjä soitti kappaleessa myös kitaraa.


title: Valkoinen kupla

text: Nimikkoraita ”Valkoinen kupla” on tyyliltään samantapainen albumin avausraidan kanssa. Kappale ”Joka päivä ja jokaikinen yö” on kenties albumin tunnetuin kappale, ja sen sanoitukset kertovat henkilöstä, joka ei uskalla kertoa tunteistaan rakkautensa kohteelle. ”Mutta ihmeistä suurin (joka jäi näkemättä)” käsittelee ammattien stereotypioita, kappaleella ”Eihän tämän nyt näin pitänyt olla” sukupuoliroolit kääntyvät päinvastoin yleisestä ja albumin päättävä kitaristi Juha Torvisen säveltämä raita ”Paha taika” kertoo mystiikasta.


title: Valkoinen kupla

text: Albumin kaikki kappaleet on sanoittanut yhtyeen laulaja Martti Syrjä ja säveltänyt kitaristi Mikko ”Pantse” Syrjä, poikkeuksina kappale ”Paha taika”, jonka on säveltänyt yhtyeen kakkoskitaristi Juha Torvinen ja kappale "Mutta ihmeistä suurin (joka jäi näkemättä)", jonka ovat sanoittaneet Martti ja Mikko "Pantse" Syrjä.


title: Viron cup

text: Viron cup () on Viron miesten jalkapallojoukkueille järjestettävä cup-muotoinen kilpailu. Ennen Neuvostoliiton aikaa kilpailu järjestettiin vuosina 1938–1940 kolmesti. Epävirallisesti kilpailu järjestettiin toisen maailmansodan aikana kahdesti. Vuodesta 1993 lähtien kilpailu on taas järjestetty joka vuosi.


title: Viron cup

text: Viron neuvostotasavallassa pelattiin vuosina 1946–1991 Viron sosialistisen neuvostotasavallan cup.


title: Joka päivä ja joka ikinen yö

text: Joka päivä ja joka ikinen yö on tunnetun suomalaisen rock-yhtyeen Eppu Normaalin tunnetuimpia hittikappaleita. Se julkaistiin ensimmäistä kertaa albumilla "Valkoinen kupla" ja singlenä helmikuussa 1987. Vuonna 2009 Sarah Kivi lauloi oman versionsa kappaleesta elokuvassa Jos rakastat. Vuonna 2011 kappaleesta julkaistiin akustiseen muotoon sovitettu versio Eppu Normaalin akustisella "Mutala"-kokoelmalevyllä .


title: Joka päivä ja joka ikinen yö

text: A-puoli


title: Joka päivä ja joka ikinen yö

text: B-puoli


title: Songs for Drella

text: Songs for Drella on vuonna 1990 julkaistu Lou Reedin ja John Calen konseptialbumi. Reed ja Cale ovat entisiä The Velvet Undergroundin jäseniä ja albumi oli heidän ensimmäinen yhteistyönsä vuoden 1972 jälkeen. Se on omistettu vuonna 1987 kuolleen Andy Warholin muistolle.


title: Songs for Drella

text: "Songs for Drella" keskittyy kuvailemaan Warholin ihmissuhteita. Kappaleet voidaan jakaa karkeasti kolmeen ryhmään: Warholin puolikuvitteelliseen omaan näkökulmaan, kolmannen persoonan kertomukseen, joka kuvailee tapahtumia ja suhteita sekä Reedin ja Calen omiin tunteisiin ja selityksiin suhteestaan Warholiin.


title: Songs for Drella

text: Reed ja Cale olivat soittaneet vuonna 1989 kappaleita konserteissa laulusarjana ennen niiden levyttämistä. Songs for Drella oli alku The Velvet Undergroundin uudelleenyhdistymiselle. Vaikka albumi oli suunniteltu jakamattomaksi kokonaisuudeksi, kappale "Nobody But You" julkaistiin singlenä.


title: Songs for Drella

text: Kaikkien kappaleiden tekijöinä Lou Reed ja John Cale. Soololaulaja on ilmoitettu kappaleen jälkeen.


title: Groteski

text: Groteski on:


title: Saint-Dié-des-Vosges

text:
Saint-Dié-des-Vosges, lyhyesti Saint-Dié, on kaupunki Ranskan koillisosassa. Se kuuluu Vosgesin departementtiin. Kaupungissa on 21 642 asukasta (2006).
Korkeakoulutasolla opetusta tarjoaa Henri Poincarén yliopistoon kuuluva IUT (Institut universitaire de technologie), jossa opetetaan tietotekniikkaa ja informaatioteknologiaa.


title: Ewood Park

text: Ewood Park on Blackburn Rovers FC -joukkueen kotikenttä.


title: Ewood Park

text: Ewood Park tunnetaan nykyisin Blackburn Roversin FC jalkapallojoukkueen kotikenttänä. Aina ei kuitenkaan näin ole ollut, alun perin Ewood Bridge (Park) rakennettiin aivan muuta tarkoituksia varten. Vuonna 1882 neljä paikallista bisnesmiestä päättivät rakennuttaa uuden urheilustadionin Blackburnissa sijaitsevan Ewoodin alueelle. Uuden kentän hinnaksi tuli tuohon aikaan huimat £10,000.


title: Ewood Park

text: Kenttä rakennettiin pääasiallisesti yleisurheilua ja koirakisoja varten. Jalkapalloilijat valtasivat kuitenkin ennen pitkää kentän. Kutsumanimi kentälle oli tuolloin "Ewood Bridge". Tuona vuonna (1882) Rovers pelasi siellä neljä peliä ja voitti ne kaikki. Rovers lähti kuitenkin pääasiassa pelaamaan kotipelinsä muualle. Kentällä pelattiin lähinnä maaotteluita.


title: Ewood Park

text: Kentästä tuli aikanaan niin upea luomus että se kelpasi hyvin suurtenkin otteluiden areenaksi. 19. maaliskuuta 1887 kentällä ottivat yhteen periviholliset Englanti ja Skotlanti. Skotlanti voitti isännät lukemin 2-3, ja myös Roversista mahtui kaksi pelaajaa kentälle.


title: Aleš Kotalík

text: Aleš Kotalík (s. 23. joulukuuta 1978 Jindřichův Hradec, Tšekkoslovakia) on tšekkiläinen jääkiekkoilija, pelipaikaltaan oikea laitahyökkääjä.


title: Aleš Kotalík

text: Ennen uraansa Pohjois-Amerikassa Kotalík pelasi HC České Budějovicessa, ensin junioreissa ja vuodesta 1997 seuran edustusjoukkueessa Tšekin Extraligassa. Kolmella ensimmäisellä ammattilaiskaudellaan hän kuului tasaisesti joukkueensa kymmenen tehokkaimman pelaajan joukkoon: tulokaskaudellaan 1997–1998 hän teki 16 tehopistettä, yhdeksän maalia ja seitsemän syöttöpistettä, 47:ssä runkosarjaottelussa, 1998–1999 21 tehopistettä, kahdeksan maalia ja 13 syöttöpistettä, 41:ssä runkosarjaottelussa ja 1999–2000 19 tehopistettä, seitsemän maalia ja 12 syöttöpistettä, 43:ssa runkosarjaottelussa. Neljännellä ammattilaiskaudellaan, kaudella 2000–2001, Kotalík oli joukkueensa eniten maaleja, syöttöpisteitä ja tehopisteitä tehnyt pelaaja tehtyään 19 maalia ja 29 syöttöpistettä, 48 tehopistettä, 52:ssa runkosarjaottelussa.


title: Aleš Kotalík

text: Kotalík sai NHL-varauksen, kun Buffalo Sabres varasi hänet numerolla 164 kuudennella kierroksella, ja hän siirtyi Sabresiin vuonna 2001. Hän pelasi kaudella 13:ssa NHL:n runkosarjaottelussa ja teki neljä tehopistettä, maalin ja kolme syöttöpistettä. Pääosa kaudesta kului AHL:n Rochester Americansissa, Sabresin silloisessa farmiseurassa, jota hän edusti 68:ssa runkosarjaottelussa. Hän teki 43 tehopistettä, 18 maalia ja 25 syöttöpistettä, ollen Americansin kolmanneksi paras pistemies. Asemansa Sabresin vakiokokoonpanossa Kotalík vakiinnutti kaudella , jolla hän pelasi 68 NHL:n runkosarjaottelua. Hän sijoittui NHL:n tulokkaiden maalipörssissä toiseksi Henrik Zetterbergin jälkeen ja tulokkaiden pistepörssissä neljänneksi tehtyään 21 maalia ja 14 syöttöpistettä, 35 tehopistettä.


title: Aleš Kotalík

text:
Kauden 2004–2005 Kotalík pelasi HC Bílí Tygři Liberecissä Tšekin Extraligassa NHL-kauden peruunnuttua työsulun vuoksi. Hänen tähänastisen uransa tilastojen valossa paras kausi on ollut tuon kauden jälkeinen kausi , jolla hän teki 62 tehopistettä, 25 maalia ja 37 syöttöpistettä, 82:ssa runkosarjaottelussa ja 11 tehopistettä, neljä maalia ja seitsemän syöttöpistettä, 18:ssa pudotuspeliottelussa. Hän oli tuolla kaudella Sabresin kolmanneksi paras pistemies Maksim Afinogenovin ja Chris Druryn jälkeen. Hän pelasi Buffalossa vuosien 2001 ja 2009 välillä 426 runkosarjaottelua, joissa teki 114 maalia ja antoi 124 maalisyöttöä. Maaliskuussa 2009 hänet myytiin Edmonton Oilersiin vaihdossa toisen kierroksen varausvuoroon . Heinäkuussa 2009 hän siirtyi vapaana agenttina New York Rangersiin ja helmikuussa 2010 Calgary Flamesiin pelaajakaupassa, jossa Flamesiin siirtyi hänen lisäkseen Christopher Higgins. Rangersiin siirtyivät Olli Jokinen ja Brandon Prust.
Erityisesti Calgaryssä Kotalíkin tehot laskivat huomattavasti hänen parhaimpiin kausiinsa verrattuna. Hän pelasi joukkueessa kahdella kaudella yhteensä 52:ssa ottelussa, joissa teki vain seitsemän maalia ja kaikkiaan 11 tehopistettä. Kauden alussa hän oli sivussa yli 20:stä NHL-ottelusta polvivamman vuoksi ja vuoden 2011 alussa hänet lähetettiin Flamesin farmiseuraan Abbotsford Heatiin, jossa hän pelasi 25 AHL-ottelua. Kesäkuussa 2011 Kotalík palasi Buffalo Sabresiin pelaajakaupassa, jossa Sabres sai hänen lisäkseen puolustaja Robyn Regehriin ja toisen kierroksen varausvuoron , ja jossa Flames sai puolustaja Chris Butlerin ja hyökkääjä Paul Byronin.


title: Aleš Kotalík

text: Kotalik ei onnistunut pelaamaan itselleen paikkaa Sabresin kokoonpanoon kaudeksi 2011–2012, vaan hänet lähetettiin ennen kauden alkua farmijoukkue Americansiin. Sabres ja Kotalik sopivat tämän jälkeen, että Kotalik voi palata Eurooppaan. Hän tekikin sopimuksen HC České Budějovicen kanssa.


title: Aleš Kotalík

text: Kotalík teki arvokilpailudebyyttinsä vuonna 2006, jolloin hän edusti Tšekin jääkiekkomaajoukkuetta Torinon talviolympialaisten jääkiekkoturnauksessa. Hän tuli mukaan kesken turnauksen, kun Patrik Eliáš oli joutunut jättämään joukkueen loukkaantumisen vuoksi. Hän pelasi Torinossa neljä ottelua, jääden vaille tehomerkintöjä, ja oli voittamassa olympiapronssia. Vuosina 2008 ja 2009 Kotalík edusti maataan jääkiekon maailmanmestaruuskilpailuissa.


title: Saimaan laivaston vanavedessä

text: Saimaan laivaston vanavedessä on Interreg-osarahoitteinen Naapuruusohjelmahanke, jonka lähtökohtana on Suomen ja Venäjän yhteinen historia. Hankkeessa on ollut yksi kokopäivätoiminen työntekijä. Hankkeen teemana on erityisesti Venäjän Saimaan laivasto ja kenraali Aleksandr Suvorov, jonka toimintaan liittyvään historiaan perustuvien matkailutuotteiden kehittäminen on hankkeen päätehtävä. Tuotteiden kehittämisessä keskeistä on historian elävöittäminen innovatiivisia sovelluksia ja ratkaisuja sekä teknologisia ratkaisuja hyödyntäen.


title: Saimaan laivaston vanavedessä

text: Hankkeen punaisena lankana ovat Suvorovin rakennuttamat sotakanavat, jotka muodostivat 1790-luvulla tärkeän kulku- ja huoltoreitin Lappeenrannasta Savonlinnaan. Kanavat luovat viitekehyksen ja teeman hankkeen puitteissa suunniteltaville matkailutuotteille.


title: Saimaan laivaston vanavedessä

text: Hanke käynnistyi 1. marraskuuta 2005 ja päättyi 30. lokakuuta 2007. Hankkeen kokonaisbudjetti oli 276 000 euroa ja rahoittajana oli Kaakkois-Suomen Naapuruusohjelma. Hankkeen toteuttaja ja hallinnoija on Joensuun yliopiston Savonlinnan koulutus- ja kehittämiskeskus yhteistyössä Matkailun verkosto-osaamiskeskuksen kanssa. Hankkeen toiminta-alueena Suomen puolella on Etelä-Savo, Etelä-Karjala ja Kymenlaakso.


title: Volvo C300-sarja

text: Volvo C300-sarja on lähinnä Ruotsin armeijan käyttöön alun perin tarkoitettu maastokuorma-auto. Siitä on olemassa sekä 6-pyöräinen (C306) että 4-pyöräinen (C303) versio. Autoja rakennettiin vuosina 1974–1980 yhteensä 8 000 kappaletta, joista noin kolme neljäsosaa meni sotilaskäyttöön. Malleja oli useita eri käyttötarkoituksiin. Auto ei ole jatkuvasti nelivetoinen, vaan se voidaan tarvittaessa kytkeä nelivetoiseksi (C304:ssä ja C306:ssa kuusivetoiseksi).


title: Volvo C300-sarja

text: C-sarjan perusrakenne on hyvin yksinkertainen. Siinä on lehtijouset, portaaliakselit, suora 6-sylinterinen Volvon B30A -bensiinimoottori ja 4-vaihteinen vaihteisto. C304 on pidennetyllä akselivälillä varustettu nelipyöräinen versio.


title: Magic and Loss

text: Magic and Loss on vuonna 1992 julkaistu Lou Reedin albumi. Albumin tekoa inspiroi Reedin kahden läheisen ystävän (Doc Pomus ja Rotten Rita) sairaus ja kuolema.


title: F-16I

text: F-16I "Sufa" on Israelin ilmavoimien käyttämä muunnos amerikkalaisesta F-16D Block 50/52-hävittäjästä. Tämä hävittäjälentokone on muunnettu Israelin ilmavoimien käyttöön sopivaksi: sen toimintasäde on rungon molemmin puolin sijoitetuin kiinteiden lisäpolttoainetankkien avulla kasvatettu niin suureksi, että hävittäjälentokone voi suorittaa pommitusiskuja Irakiin ja Iraniin asti. F-16:een voidaan kiinnittää yhdeksään kohtaan erilaisia aseita, lähinnä pommeja.


title: Osku Pajamäki

text: Osku Markus Oskari Pajamäki (s. 8. kesäkuuta 1970 Helsinki) on helsinkiläinen SDP:n kaupunginvaltuutettu ja tv-tuottaja. Hän työskentelee Funny Films Oy:n toimitusjohtajana. Pajamäki oli 20 vuotta Helsingin kaupunginvaltuutettuna vuoden 1996 kunnallisvaaleista alkaen. Vuosina 1996–2000 hän oli Demarinuorten puheenjohtajana ja vaikutti vuosina 1996–2002 SDP:n puoluehallituksessa. Marraskuusta 2012 alkaen Pajamäki toimi SDP:n valtuustoryhmän puheenjohtajana, mutta ei asettunut enää ehdokkaaksi vuoden 2017 vaaleissa.


title: Osku Pajamäki

text: Vuonna 2006 julkaisi kirjan "Ahne sukupolvi – Suurten ikäluokkien perintö", jossa hän syyttää sodan jälkeen syntyneitä suuria ikäluokkia ahneudesta ja muutosvastarinnasta. Pajamäen mukaan suuret ikäluokat ovat itsekäs ikäpolvi, joka ei välitä jälkeläisistään.


title: Osku Pajamäki

text: Vuonna 2011 Pajamäki julkaisi teoksen "Perintö vai perintä", jossa hän ehdottaa uutta "sukupolvisopimusta", eläkeiän ja eläkemaksujen nostamista, suurten ikäluokkien tulevien hoivamenojen rahastoimista työeläkerahojen tapaan sekä sapattilomia nuoremmille sukupolville.


title: Osku Pajamäki

text: Pajamäki on opiskellut kansantaloustiedettä. Pajamäki työskenteli aiemmin Yellow Film & TV -konserniin kuuluvan Filmiteollisuus Finen palveluksessa, joka tuotti muun muassa "Itse valtiaat" -sarjaa. Pajamäen nimi nähtiin vuosina 2001–2008 esitetyn ohjelman lopputeksteissä vaihtelevasti muun muassa titteleillä ”suunnittelu”, ”poliittinen taustoitus” sekä ”background artist”. Pajamäki oli alun perin nimeltään vain Markus Oskari Pajamäki, mutta hän lisäsi nimeensä nimen Osku, koska se oli vakiintunut hänen lempinimekseen ja hän halusi käyttää sitä virallisesti.


title: Osku Pajamäki

text: Osku Pajamäki on ollut SDP:n ehdokkaana jokaisissa eduskuntavaaleissa vuosina 1995-2011. Pajamäki saavutti varasijan vuoden 2003 eduskuntavaaleissa ja oli ehdokkaana vuoden 2007 eduskuntavaaleissa Helsingin vaalipiirissä, mutta ei tullut valituksi.


title: Ragnar Granvik

text: Ragnar Ingemar Granvik (7. joulukuuta 1910 Teerijärvi – 10. lokakuuta 1997 Kruunupyy) oli suomalainen poliitikko ja maanviljelijä. Granvik oli RKP:n kansanedustajana Vaasan läänin vaalipiiristä 1966–1978 ja hän toimi liikenneministerinä 1976–1977 Miettusen III hallituksessa.


title: Ragnar Granvik

text: Granvik suoritti kansakoulun jälkeen maamieskoulun ja toimi maanviljelijänä kotipaikkakunnallaan Teerijärvellä. Naimisiin hän meni vuonna 1940 Birgitta Viola Hästbackan kanssa. Heillä oli kaksi tytärtä ja kaksi poikaa. Toinen pojista, Nils-Anders Granvik (s. 1944), on toiminut myös isänsä tapaan kansanedustajana.


title: Paflagonia

text: Paflagonia oli muinainen maakunta Mustanmeren rannalla Vähän-Aasian pohjoisosassa. Se sijaitsi Pontoksen ja Bithynian välissä. Etelässä sen rajanaapuri oli Fryygia. Strabonin mukaan Paflagonian itäraja oli Halys-joki ja länsirajana Parthenius-joki.


title: Paflagonia

text: Paflagonian rannikolla sijaitsi useita kreikkalaisia kolonioita. Näistä tärkeimmät olivat Sinope (nykyinen Sinop), Amastris (nykyinen Amasra) ja Amisos (nykyinen Samsun). Sisämaan tärkein kaupunki oli Gangra (nykyinen Çankırı).


title: Paflagonia

text: Herodotoksen mukaan Kroisos valtasi Paflagonian ja myöhemmin sen valtasi Persian valtakunta. Vuonna 480 eaa paflagonialaiset lähettivät joukkoja Kserkses I:n sotaretkelle Kreikkaan. Ksenofonin mukaan Paflagoniaa hallitsi oma ruhtinas eikä se ollut suoraan minkään satraapin alainen. Aleksanteri Suuren valloitusten jälkeen diadokit jakoivat valtakunnan keskenään ja Paflagonia joutui Mysian ja Kappadokian kanssa Eumenekselle. Paflagonia pysyi kuitenkin miltei itsenäisenä siihen asti kun Pontoksen hallitsijat valtasivat sen 200-luvulla eaa. Paflagonia pysyi Pontoksen vallassa aina Mithridates VI:n kukistumiseen vuonna 65 eaa.


title: Paflagonia

text: Pompeius yhdisti Paflagonian Roomalaiseen Bithynian provinssiin. Paflagonialaiset ruhtinaat jatkoivat kuitenkin alueen sisäosien hallitsemista vielä jonkin aikaa. Pompeius perusti Paflagoniaan kaupungin nimellä Pompeiopolis.


title: Doom 64

text: Doom 64 on Midway Gamesin kehittämä ensimmäisen persoonan ammuntapeli, joka on julkaistu vuonna Nintendo 64:lle.


title: Doom 64

text: Peli sijoittuu demonien täyttämään maailmaan, jossa pelaajan pitää etsiä korttiavaimia ja vipuja päästäkseen eteenpäin.


title: Tamás Gruborovics

text: Tamás Gruborovics (s. 3. heinäkuuta 1984 Szeged, Unkari) on unkarilainen jalkapalloilija, joka edustaa Ykkösessä pelaavaa Ekenäs IF:iä. Hän on pelipaikaltaan keskikenttäpelaaja.


title: Tamás Gruborovics

text: Unkarilaissyntyinen Gruborovics muutti jo nuorena perheensä mukana Suomen Mikkeliin. Gruborovics on toisen polven jalkapalloilija. Hänen isänsä Tibor Gruborovics pelasi 177 ottelua Mikkelin Palloilijoissa vuosina 1989–1995. Nuorempi Gruborovics nähtiin pelikentillä jo pienestä pitäen. Hän aloitti jalkapallon seuraamalla isänsä otteita kentän laidalta.


title: Tamás Gruborovics

text: Kaudella 2004 MP:ssa valokeilaan noussut Gruborovics siirtyi kaudeksi 2005 Kuopion Palloseuraan ja pelasi 21 Veikkausliiga-ottelua. Kauden 2006 alussa Gruborovics voitti KuPSin kanssa Liigacupin. Hän oli lopulta joukkueensa kauden toiseksi tehokkain pelaaja viidellä maalilla.


title: Tamás Gruborovics

text: Kaudella 2007 Gruborovics teki Ykkösessä kuusi maalia ollen joukkueensa kolmanneksi paras maalintekijä. Kaudeksi 2008 hän siirtyi Kotkan KooTeePeehen, kaudeksi 2009 Ahvenanmaalle IFK Mariehamniin ja lopulta kaudeksi 2011 JJK:hon.


title: Tamás Gruborovics

text: Kauden 2012 jälkeen Gruborovics siirtyi FC Interiin kahden vuoden sopimuksella.


title: Tamás Gruborovics

text: Helmikuussa 2016 Gruborovics siirtyi Ykkösessä pelaavan EIF:n riveihin.


title: Tamás Gruborovics

text: Gruborovics opiskelee psykologiaa Jyväskylän yliopistossa.


title: Antiikin Kreikan arkkitehtuuri

text: Antiikin Kreikan arkkitehtuuri on rakennuskulttuuri, joka kukoisti antiikin Kreikan klassisella kaudella 480–330 eaa. Kreikkalainen arkkitehtuuri sai paljon vaikutteita egyptiläisestä ja minolais-mykeneläisestä kulttuurista. Ehkä huomattavimpia kreikkalaisen rakennustaiteen näytteitä ovat temppelit, joiden kaikkia sivuja kiersivät pylväät. Pylväiden pylväänpäänmuodon eli kapiteelin mukaan voidaan erottaa kolme tyylilajia: doorilainen, joonialainen ja korinttilainen.


title: Antiikin Kreikan arkkitehtuuri

text: Kreikkalainen arkkitehtuuri on nähtävissä myös 1700-luvun rakennuksissa; muotiin nousi uusklassismi, joka otti vaikutteita kreikkalaisesta rakennustaiteesta, jota yhdistettiin yksinkertaisiin ja suoraviivaisiin muotoihin.


title: Edmond Kapllani

text: Edmond Kapllani (s. 31. heinäkuuta 1982 Durrës, Albania) on albanialainen 184 senttimetriä pitkä jalkapalloilija, joka edustaa Saksan Bundesliigassa pelaavaa Karlsruher SC:n joukkuetta. Hänen pelipaikkansa on hyökkääjä.


title: Edmond Kapllani

text: Kapllani siirtyi nykyiseen joukkueeseensa vuonna 2004. Sitä ennen hän oli edustanut Orijent Rijekaa ja NK Rijekaa Kroatiassa sekä KF Partizani Tiranaa ja Besa Kavajea kotimaassaan.


title: Edmond Kapllani

text: Hän on pelannut Albanian maajoukkueessa 18 ottelua.


title: Geórgios Seïtarídis

text: Geórgios ”Gioúrkas” Seïtarídis (, s. 4. kesäkuuta 1981 Pireus, Kreikka) on kreikkalainen jalkapalloilija, pelipaikaltaan puolustaja. Hän edustaa Kreikan Superliigassa pelaavaa Panathinaikosia. Seïtarídis kuuluu myös Kreikan maajoukkueen vakiopelaajiin ja pelasi joukkueessa myös maan voittaessa kultaa 2004 EM-kilpailuista. Panathinaikosin lisäksi Seïtarídis on edustanut kotimaassaan PAS Gianninaa sekä ulkomailla portugalilaista FC Portoa, venäläistä Dinamo Moskvaa ja espanjalaista Atlético Madridia.


title: Achaea

text: Achaea () oli Rooman provinssi. Siihen kuului Akhaian maakunnan lisäksi koko Peloponnesoksen niemimaa sekä muu eteläinen Manner-Kreikka. Pohjoisessa sen rajanaapureita olivat provinssit Epirus ja Macedonia.


title: Achaea

text: Alue liitettiin Rooman vuonna 146 eaa. Akhaian sodan jälkeen. Roomalainen kenraali Lucius Mummius kukisti Akhaian liiton ja tuhosi Korintin kaupungin. Teoistaan Mummius sai lisänimen "Achaicus". Useat provinssin kaupungit, kuten Ateena ja Sparta, saivat itse päättää sisäisistä asioistaan.


title: Achaea

text: Vuonna 88 eaa. Pontoksen kuningas Mithridates VI sai monet kreikkalaiset puolelleen sodassaan Roomaa vastaan. Sulla karkotti Mithridateen Kreikasta. Tämän jälkeen hän antoi ryöstää Ateenan vuonna 86 eaa. ja Theban seuraavana vuonna.


title: Achaea

text: Keisariajalla Achaea kuului niihin provinsseihin joiden kuvernöörit Rooman senaatti sai nimittää.


title: Garry O’Connor

text: Garry Lawrence O'Connor (s. 7. toukokuuta 1983 Edinburghissa, Skotlannissa) on skotlantilainen jalkapalloilija, joka pelaa Englannin valioliigan Birminghamissa.


title: Garry O’Connor

text:
O'Connor aloitti ammattilaisuransa vuonna 1999 kotikaupunkinsa seurassa Hibernianissa. Läpimurtonsa hän teki vuonna 2001 Bobby Williamsonin toimiessa seuran valmentajana, ja hyvien otteittensa ansiosta hänet valittiin vuonna 2002 myös Skotlannin maajoukkueeseen. Helmikuussa vuonna 2006 O'Connor siirtyi Venäjälle
Moskovan Lokomotiviin 1,6 miljoonalla punnalla. Lokomotivissa O'Connorin ikimuistoisimmaksi hetkeksi jäi vuoden 2007 Venäjän Cupin loppuottelu, missä hän tuli vaihtopelaajana kentälle ja lopulta jatkoaikamaalillaan ratkaisi voiton joukkueelleen. Saman vuoden kesäkuussa hän siirtyi nykyiseen seuraansa 2,65 miljoonalla punnalla.


title: Dritan Stafsula

text: Dritan Stafsula (s. 16. heinäkuuta 1981 Tirana, Albania) on albanialais-suomalainen jalkapalloilija, joka edustaa Kolmosta pelaavaa Haukiputaan Palloa. Pelipaikaltaan Stafsula on vasen laitahyökkääjä, mutta on pelannut myös laitapuolustajana.


title: Dritan Stafsula

text: Stafsulan pelaajaura ylimmillä sarjatasoilla alkoi Tervareiden joukkueessa Kakkosessa kaudella 1999. Hän pelasi yhteensä viisi kautta Tervareissa ja sen sarjapaikan perineen AC Oulun riveissä 1999–2003. AC Oulusta Stafsula siirtyi kaudeksi 2004 Veikkausliigassa pelanneen AC Allianssin joukkueeseen. Kahden Vantaalla vietetyn kauden jälkeen hän siirtyi Norjan toisella sarjatasolla pelanneeseen FK Bodø/Glimtin riveihin. Stafsula ei kuitenkaan onnistunut murtautumaan Bodø/Glimtin kokoonpanoon, ja hän palasi lainasopimuksella Suomeen ja AC Ouluun kaudeksi 2007.


title: Dritan Stafsula

text: Stafsula ja Bodø/Glimt purkivat sopimuksen kaudella 2008 ja loppukauden hän pelasi Kazakstanissa FK Astanassa. Kaudella 2009 Stafsula teki sopimuksen slovakialaisen FK DAC:n kanssa, mutta hän palasi heinäkuussa Ouluun ja tällä kertaa Kakkosessa pelanneen FC Oulun Pallon joukkueeseen. Stafsula pelasi loppukauden 2010 lainalla Ruotsin kolmannella sarjatasolla Bodens BK:ssa ja kauden 2011 lainasopimuksella AC Oulun Ykkösen joukkueessa. Stafsula oli kaudella 2011 Ykkösen neljänneksi paras maalintekijä 12 maalilla.


title: Dritan Stafsula

text: Stafsula siirtyi AC Oulun sopimuspelaajaksi kaudeksi 2012 ja solmi vuoden jatkosopimuksen joulukuussa 2012.


title: Emir Spahić

text: Emir Spahić (s. 18. elokuuta 1980 Dubrovnik, Kroatia) on bosniahertsegovinalainen jalkapalloilija, pelipaikaltaan puolustaja.


title: Emir Spahić

text: Spahić on pelannut muun muassa Espanjassa Sevillan joukkueessa, Ranskassa Montpellier’n joukkueessa, Venäjällä Moskovan Torpedossa sekä Kroatiassa NK Zagrebissa. Saksassa hän edusti Bayer Leverkusenia, josta hän joutui lähtemään tapeltuaan seuran turvallisuushenkilökunnan kanssa, ja Hamburger SV:tä, joka purki hänen sopimuksensa tammikuussa 2017.


title: Emir Spahić

text: Spahić on pelannut Bosnia ja Hertsegovinan maajoukkueessa 93 maaottelua ja tehnyt niissä kuusi maalia. Ensimmäisen maajoukkuemaalinsa hän teki 28. helmikuuta 2006 2–2-tasapeliin päättyneessä ottelussa Japania vastaan.


title: Emir Spahić

text: Spahićin veli Alen Spahić on myös jalkapalloilija.


title: Malkhaz Asatiani

text: Malkhaz Asatiani (, s. 4. elokuuta 1981) on georgialainen jalkapalloilija. Hän pelaa Moskovan Lokomotivin joukkueessa. Asatiani voi pelata sekä puolustuksessa että keskikentällä.


title: Malkhaz Asatiani

text: Asatiani aloitti uransa kotimaassaan Georgiassa Kutaisin Torpedossa, missä hän voitti kolmena vuotena peräkkäin maan liigamestaruuden ennen siirtymistään nykyiseen joukkueeseensa kaudeksi 2003. Hän kuuluu myös Georgian maajoukkueen vakiomiehistöön. Ensimmäisen maaottelunsa hän pelasi vuonna 2001.


title: Altin Rraklli

text: Altin Rraklli (s. 17. heinäkuuta 1970) on albanialainen jalkapalloilija, pelipaikaltaan hyökkääjä, joka edustaa kotimaansa pääkaupungista kotoisin olevaa SK Tiranan joukkuetta. 177 senttimetriä pitkä.


title: Altin Rraklli

text: Rraklli aloitti jalkapallon vuonna 1987 Besa Kavajen junioreissa. Kaudella 1992/1993 hän siirtyi Saksaan, SC Freiburgin joukkueeseen. Hän edusti Saksassa myös Hertha BSC Berliniä, SpVgg Unterhachingia ja Jahn Regensburgia. Välissä hän pelasi myös yhden kauden ajan turkkilaisessa Diyarbakirsporissa. Nykyiseen seuraansa Rraklli siirtyi vuonna 2004.


title: Altin Rraklli

text: Rraklli on pelannut Albanian maajoukkueessa 63 ottelua ja tehnyt niissä 11 maalia.


title: Olli-Pekka Itälä

text: Olli-Pekka Juhani Itälä (s. 7. marraskuuta 1977 Kontiolahti) on suomalainen jalkapalloilija. Hän pelaa vasempana laitapuolustajana tai laitalinkkinä. Itälää pidettiin yhtenä kotimaisen jalkapallon nopeimmista pelaajista. Siviiliammatiltaan hän on rakennustekniikan insinööri.


title: Olli-Pekka Itälä

text: Itälä on Kontio-Veljien kasvatti. Hän siirtyi Joensuun Palloon B-juniori-iässä. Vuonna 2002 Itälä siirtyi Lappeenrantaan Rakuunoihin, jossa vietetyn kahden kauden aikana hän kehittyi yhdeksi Ykkösen parhaista puolustajista. Kauden 2003 päätteeksi Itälä liittyi Juha Malisen valmentamaan Kuopion Palloseuraan. Siellä hän saavutti luottopelaajan aseman ja oli terveenä ollessaan poikkeuksetta aloituskokoonpanossa. Kaudella 2005 Itälästä debytoi KuPSin nousun myötä Veikkausliigassa ja huhtikuussa 2006 hän voitti myös Liigacupin mestaruuden, vaikka ei pelannutkaan itse loppuottelussa. Hän pääsi myös pelaamaan Veikkausliigassa yhtä vaille kaikissa KuPS:n 24:ssä liigaottelusta kaudella 2006.


title: Olli-Pekka Itälä

text: Joulukuussa 2006, KuPSin pudottua Veikkausliigasta, julkistettiin Itälän siirtyminen Vaasan Palloseuran riveihin kaudelle 2007. VPS:ssa ei peliaikaa juuri kertynyt (11 ottelua aloituskokoonpanossa ja 6 kertaa vaihdosta sisään). Tähän vaikutti muun muassa se, että Itälä oli sivussa koko heinäkuun polven sivusiteen repeämän takia. Täten häneltä jäi kuusi liigaottelua pelaamatta ja hänet lainattiinkin elokuun alusta hakemaan pelituntumaa Joensuun Jippoon Ykköseen kolmen ottelun ajaksi.


title: Olli-Pekka Itälä

text: Tammikuussa 2008 Itälä siirtyi Kokkolan Pallo-Veikkoihin. Kaudella 2009 KPV selviytyi kaikkien yllätykseksi liigakarsintoihin, joissa kuitenkin taipui JJK:lle yhteistuloksella 5-3.


title: Olli-Pekka Itälä

text: Hän palasi Jippoon 10 vuoden tauon jälkeen kaudeksi 2012. Itälä oli osaltaan avustamassa Jipon säilymistä Ykkösessä loppukaudesta 2012 tehdessään voittomaalin kotiottelussa HIFK:ta vastaan sekä tasoittaesaan ottelun Rovaniemen Palloseuraa vastaan.


title: Olli-Pekka Itälä

text: Kaudella 2016 hän pelaa SexyPöxyissä Helsingin ja Uudenmaan piirien yhteisessä Kolmosessa.


title: Dmitri Loskov

text: Dmitri Vjatšeslavovitš Loskov ("Дмитрий Вячеславович Лоськов;", s. 12. helmikuuta 1974 Kurgan) on venäläinen jalkapalloilija, pelipaikaltaan keskikenttäpelaaja. Hän pelasi pitkään Moskovan Lokomotivissa.


title: Dmitri Loskov

text: Loskov aloitti kotikaupungissa Kurganissa "Torpedo"-jalkapallokoulussa vuonna 1983. Vuonna 1990 hän muutti Donin Rostoviin, missä hän teki sopimuksen paikallisen Rostselmaš-joukkueen kanssa. Moskovan Lokomotiviin hän siirtyi kaudeksi 1997, ja on yltänyt seurassa lukuisiin suursaavutuksiin, muun muassa Venäjän mestaruuteen ja kahteen cup-voittoon. Vuosina 2007–2010 hän pelasi Saturnissa. Loskov on myös voittanut kahdesti Venäjän liigan maalikuninkuuden. Loskov kuului myös Venäjän maajoukkueen vakiomiehistöön. Hän debytoi maajoukkueessa vuonna 2000.


title: Edvin Murati

text: Edvin Murati (s. 12. marraskuuta 1975 Tirana) on albanialainen entinen jalkapalloilija. Hänen pelipaikkansa oli keskikentän vasemmalla laidalla.


title: Edvin Murati

text: Murati pelasi urallaan 46 ottelua Ranskan pääsarjassa Ligue 1:ssä edustaen Paris Saint-Germainia ja Lilleä. Lisäksi hän pelasi pääsarjatasolla Kreikan Superliigan Iraklis Thessalonikissa 66 ottelun verran.


title: Edvin Murati

text: Albanian maajoukkueessa Murati pelasi 42 maaottelua vuosina 1998–2006 ja teki neljä maalia.


title: Hans Fallada

text: Rudolf Wilhelm Friedrich Ditzen, joka tunnetaan kirjailijanimellään Hans Fallada (21. heinäkuuta 1893 Greifswald – 5. helmikuuta 1947 Berliini) oli yksi 1900-luvun tunnetuimmista saksalaisista kirjailijoista. Fallada valitsi taiteilijanimensä Grimmin veljesten sadussa esiintyneen hevosen mukaan.


title: Hans Fallada

text: Falladan teokset ovat usein otteeltaan yhteiskuntakriittisiä. Hänen tunnetuimpiin teoksiinsa kuuluva "Mikä nyt eteen, Pinneberg?" filmatisoitiin kaksi vuotta ilmestymisensä jälkeen vuonna 1934, ohjaajana Frank Borzage. Falladan teoksista on suomennettu muun muassa "Mikä nyt eteen, Pinneberg?", "Kukin kuolee itsekseen" ja "Elinkautinen".


title: Antti Toivonen

text: Antti Kalevi Toivonen (s. 25. helmikuuta 1985 Turku) on suomalainen pikajuoksija.


title: Antti Toivonen

text: Toivosella on kaksi Suomen mestaruutta 400 metrin juoksussa, ensimmäinen kulta tuli Vaasassa 2004 silloisella ennätysajallaan 47,79 ja toinen Jyväskylässä 2006 ajalla 47,20. Porissa 2005 Toivonen oli viides. Halli-SM-kisoissa 2006 hän oli 400 metrillä hopealla.


title: Antti Toivonen

text: Toivosen ennätyksiä ovat 100 metrin 10,92, 200 metrin 21,74 ja 400 metrin 47,14. Juniori-ikäisenä hän rikkoi useita yleisurheilun Suomen ikäkausiennätyksiä, muun muassa 60 metrillä (13-vuotiaiden SE 7,58), 200 metrillä (12-vuotiaiden SE 26,12 ja 13-vuotiaiden SE 24,77), 300 metrillä (13-vuotiaiden SE 38,25 ja 15-vuotiaiden SE 35,69), 400 metrillä (15-vuotiaiden SE 50,98) ja 600 metrillä (13-vuotiaiden SE 1.30,42).


title: Toiminnallinen opinnäyte

text: Toiminnallinen opinnäytetyö (eng. "practice–based thesis") on ammattikorkeakouluissa toteutettu opinnäytetyö, jossa opiskelija osoittaa ammatillista tietoa, taitoa ja sivistystä. Opiskelija tuottaa esimerkiksi esineen, tapahtuman, toiminnan tai tuotteen ja kirjoittaa raportin. Tarvittaessa opiskelija tekee tiedonhankintaa soveltaen tutkimusmenetelmille ominaisia käytäntöjä.


title: Toyota Camry

text: Toyota Camry on Toyotan vuodesta 1982 lähtien valmistama ylemmän keskiluokan automalli. Markkinoille tullessaan se sijoittui kooltaan Carinan ja Cressidan väliin. Camryn edeltäjänä voidaan pitää Toyota Celica Camryä, jonka tuotanto loppui vuonna 1982.


title: Toyota Camry

text: Camryn tuonti Suomeen päättyi vuonna 2006, mutta se aloitetaan uudelleen vuoden 2018 lopulla.


title: Toyota Camry

text: Ensimmäinen Camry tuli myyntiin vuoden 1983 alussa, ollen Toyotan toinen etuvetoinen automalli Tercelin jälkeen. Korivaihtoehdot olivat sedan ja liftback. Molemmat muistuttivat sekä Carinaa että Corollaa ja olivat hyvin kulmikkaita. Vaihteistoina oli tarjolla 5-vaihteinen manuaali ja 4-portainen automaatti. Ensimmäisen polven Camry painoi vain 1 060 kg, ollen siten erittäin kevyt auto kokoonsa nähden. Moottori oli alun perin uusi 1,8-litrainen (1 832 cm³) ja sen teho oli 90 hevosvoimaaa. Myös 1,8-litrainen turbodieselversio tuli myöhemmin. Vuonna 1984 tuli myös uusi 2.0 GLi -malli jossa oli 107-hevosvoimainen ruiskumoottori. Autolla oli myös sisarmalli Toyota Vista.


title: Toyota Camry

text: Ensimmäisen sukupolven Camry sai ainoan kasvojenkohotuksensa vuonna 1985, jolloin maski ja etuvalot muuttuivat hieman, jarruja tehostettiin ja verhoilu uusittiin. Myös äänieristystä parenneltiin ja turbodieselmoottori muutettiin kaksilitraiseksi.


title: Toyota Camry

text: Camry oli melko kilpailukykyinen ominaisuuksiltaan mutta sen ulkomuoto oli erittäin pelkistetty.


title: Toyota Camry

text: Moottorivaihtoehdot:


title: Toyota Camry

text: Toinen Camry esiteltiin vuonna 1987. Se oli edeltäjäänsä hieman suurempi ja paljon pyöreämpi. Muiden Toyotien tavoin korin jäykkyyttä oli pyritty parantelemaan ja kori olikin paljon painavampi kuin edeltäjässään; massaa oli nostettu 120 kilogrammalla. Korivaihtoehdot olivat nyt sedan ja farmari, moottoreina 1,8-litrainen bensakone ja kaksilitrainen turbodiesel sekä uusi 2.0 16V, josta tehoa saatiin 128 hevosvoimaa. Camrystä oli etuvetoisen mallien lisäksi nyt tarjolla myös nelivetoinen versio. Japanin-tehtaan lisäksi Camryä valmistettiin myös Kentuckyssä, Yhdysvalloissa. Yhdysvalloissa valmistetuissa malleissa varustelutasot olivat nimetön perusmalli, DX ja LE.


title: Toyota Camry

text: Vuonna 1988 mallistoa täydensi V6-moottorilla varustettu GXi, jossa tehoa oli 160 hevosvoimaa. Vuonna 1991 V6, LE ja farmarimalleihin oli saatavilla lukkiutumattomat jarrut.


title: Toyota Camry

text: Camry oli suunniteltu Amerikan markkinoille ja se oli melko hyvin toteutettu. Ajo-ominaisuudet olivat kohtuullisen hyvät ja moottorit olivat vahvoja.


title: Toyota Camry

text: Varusteluvaihtoehtoina olivat XLi, joka oli pelkistetyin, runsasvarusteinen GLi sekä GXi, josta löytyi jopa ABS-jarrut.


title: Toyota Camry

text: Kolmannen sukupolven Camry tuli Japanin markkinoille jo vuonna 1990, mutta muualla sitä saatiin odotella vielä kaksi vuotta. Japanin markkinoiden versio olikin hieman erilainen, ollessaan kapeampi mennäkseen alempaan verotuskategoriaan Japanissa. Leveämpää vientimallia sen sijaan myytiin Japanissa nimellä Toyota Scepter.


title: Toyota Camry

text: Yhdysvalloissa myytävissä Camryissä automaattivaihteisto oli ainoana vaihtoehtona kaikissa muissa paitsi perus- ja urheilumallisissa Camryissä. Varustelutasoina Camryssä oli nyt vanhojen DX:n ja LE:n lisäksi myös luksusversio XLE ja sporttinen SE lähinnä kilpailemaan Nissan Maxima SE:n kanssa. Australiassa nelisylinteristen Camryjen varustelutasot olivat Executive, CSI ja Ultima. Camryn V6-malli tunnettiin siellä nimellä Toyota Camry Vienta, johon oli saatavilla samat varustelutasot, kuin muihinkin malleihin. Saatavilla oli vain automaattivaihteisto. Vuonna 1993 Australiassa tuli myyntiin myös Camry Touring Series, jossa oli urheilullisempi jousitus.


title: Toyota Camry

text: Suomen markkinoilla varustetasot olivat perusmalli XL, ylellisempi GL sekä 3.0 V6 -moottorin yhteydessä vakiona ollut GX.


title: Toyota Camry

text: Vuonna 1994 Camrystä tuli Yhdysvalloissa myyntiin myös Coupé-versio, jonka muotoilu oli hyvin samanlaista sedanin kanssa. Tätä versiota seurasi myöhemmin Toyota Camry Solara.


title: Toyota Camry

text: Neljännen sukupolven Camry tuli myytiin joulukuussa 1996. Se oli saatavana sedanina sekä farmarina, jota myytiin Japanissa nimellä Toyota Gracia. Vuonna 1999 myyntiin tuli Yhdysvalloissa myös avo- ja coupé-mallit nimellä Camry Solara. Solara oli saatavina SE- ja SLE-versioina, sedanin vastaavat varustelutasot olivat LE ja XLE. Manuaalivaihteisto oli saatavilla vain CE- ja Solara-malleihin, muutoin kaikissa Camryissä oli automaattivaihteistot.


title: Toyota Camry

text: Tämä Camryn malli oli myös ensimmäinen Camry, jota myytiin Japanissa Daihatsun nimellä. Daihatsu Altis oli täysin identtinen vientimallin Camryn kanssa.


title: Toyota Camry

text: Viidennen sukupolven Camry muistuttaa jälleen samanikäistä Toyota Yarisia ja Toyota Corollaa, mutta tällä kertaa saatavilla ei ole ollenkaan farmariversiota, vaan sedan on ainoa vaihtoehto. Japanissa oli myynnissä myös farmariversio nimellä Toyota Mark II Blit, Amerikassa Camryn farmariversio korvattiin Toyota Highlander- katumaasturilla. Camry Solaraa ei uudistettu uuden mallin tulon myötä, vaan vanhan korimallin Solaran myyntiä jatkettiin edelleen vuoteen 2004, jolloin siitä saatiin uuden korimallin mukainen versio.


title: Toyota Camry

text: Tässä Camryssä manuaalivaihteiston saa 4-sylinterisiin malleihin mutta 6-sylinterisessä automaatti on ainoa vaihtoehto.


title: Toyota Camry

text: Vuonna 2005 Camry sai kasvojenkohotuksen, jonka myötä Camryyn tulivat mm. kromimaski, uudet takavalot ja uudet vanteet. Myös sisustaa muutettiin jonkin verran.


title: Toyota Camry

text: Viidennen sukupolven Camry oli viimeinen, jota myytiin Suomessa virallisen jälleenmyyjän kautta uutena.


title: Toyota Camry

text: Myös tätä Camryä sai Japanissa nimellä Daihatsu Altis.


title: Toyota Camry

text: Vuoden 2007 Toyota Camry oli jälleen uudelleen suunniteltu ja sitä valmistettiin mm. Yhdysvalloissa Georgetownin tehtaalla Kentuckyssä ja Subarun Lafayetten-tehtaalla Indianassa. Mallista myytiin myös hybridiversio nimellä Toyota Camry HV.


title: Toyota Camry

text: Camry oli vuonna 2008 Yhdysvaltain myydyin henkilöautomalli 436 617 kappaleen myynnillä. Vuotta aikaisemmin autoa myytiin 473 108 kappaletta.


title: Toyota Camry

text: Varustelutasot ovat CE, LE, SE ja XLE. V6-malli on saatavana myös 6-vaihteisella manuaalivaihteistolla. SE-malliin on saatavilla navigaatiojärjestelmä matkapuhelimella ja nahkapenkit. V6-malli on saatavilla myös avaimettomalla käynnistysjärjestelmällä.


title: Toyota Camry

text:
Moottorivaihtoehdot:
 2.4 - 168 hv


title: Toyota Camry

text: Camryn hybridimalli käyttää Hybrid Synergy Drive -järjestelmää Toyota Priusin, Toyota Highlander -hybridin ja Lexus 400h:n tavoin. Siinä on Toyotan 2,4-litrainen 2A-FXE-moottori (147 hv) sekä 650-volttinen, 140 hevosvoimaa tuottava sähkömoottori. Vakiovarusteisiin kuuluu monia huippuvarusteita kuten ajovakaudenhallinta, jarruassistentti, moottorinhallintajärjestelmä ja LED-takavalot virran säästämiseksi.


title: Toyota Camry

text: XV50 Camry esiteltiin 23. elokuuta 2011, ja se tuli myyntiin Yhdysvalloissa syyskuussa 2011. Auto oli kokonan uusittu vuoden 2007 mallista.


title: Toyota Camry

text: Camryn facelift esiteltiin Pohjois-Amerikassa huhtikuussa 2014. Suurin osa muutoksesta tehtiin auton ulkomuotoihin.


title: Toyota Camry

text: Autosta valmistettiin myös hybridiversiota.


title: Toyota Camry

text: Seitsemännen sukupolven sukupolven Camry esiteltiin tammikuussa 2017 North American International Auto Show’ssa. Japanissa auto esiteltiin 10. heinäkuuta 2017.


title: Ari Kauppinen

text: Ari Johannes Kauppinen (s. 19. huhtikuuta 1980 Leivonmäki) on suomalainen pikajuoksija.


title: Ari Kauppinen

text: Kauppinen voitti 400 metrin juoksun Suomen mestaruuden Porissa vuonna 2005 ennätysajallaan 47,35. Hallissa hän voitti SM-kultaa 400 metrillä vuonna 2006. Hopealla hän on ollut hallissa 200 metrillä 2003 ja 400 metrillä 2003 sekä 2004.


title: Ari Kauppinen

text: Seuratasolla Kauppinen edustaa Haukivuoren Kisailijoita.


title: Ahvo

text: Ahvo on suomalainen miehen etunimi.


title: Ahvo

text: Ahvo on itäkarjalainen muunnos nimestä Agabus, joka hepreaksi tarkoittaa heinäsirkkaa. On kuitenkin mahdollista, että äänteellisen samankaltaisuuden takia Ahvo olisi muodostunut kreikkalaisperäisen "kuolematonta" tarkoittavan Athanasios-nimen venäläisestä muunnoksesta Afanasi.


title: Ahvo

text: Suomen almanakassa nimi on ollut vuosina 1929–1949 kesäkuun 25. päivällä ja vuodesta 1950 lähtien nykyisellä päivällään.


title: Ahvo

text: "Väestörekisterikeskuksen" mukaan on Suomessa ollut kirjoilla huhtikuuhun 2017 mennessä noin 80 Ahvo-nimistä miestä ja alle kymmenen naista.


title: Limppu

text: Limppu on tavallisesti paksu, pyöreä tai pitkänomainen leipä. Limppua on saatavilla sekä tummana että vaaleana. Ruistaikinasta leivottua limppua kutsutaan ruislimpuksi. Muita erityisiä limpputyyppejä ovat mm. joulu-, pääsiäis-, piimä- ja perunalimppu sekä setsuuri.


title: Limppu

text: Kaakkois-Suomessa ja Savon alueella limpulla on tarkoitettu myös ohutta, nostattamatonta leipää.


title: Panttipataljoona

text: Panttipataljoona voi tarkoittaa seuraavia:


title: Sämpylä

text: Sämpylä on pienikokoinen, tavallisesti pitkänomainen tai pyöreä leipä. Sämpylän koko ja ulkomuoto voivat vaihdella valmistustavan mukaan. Sämpylän täytteenä käytetään usein juustoa, makkaraa, kurkkua, salaattia ja tomaattia sekä myös keitettyjä tai paistettuja kananmunia.


title: Sämpylä

text: Jos sämpylän väliin lisää nakin, muodostuu nakkisämpylä, josta käytetään usein myös sen englanninkielistä nimitystä "hot dog" eli "hodari". Nakkisämpylän välissä käytetään täytteinä usein kurkkusalaattia, sinappia, majoneesia ja ketsuppia.


title: Sämpylä

text: Jos sämpylän väliin laittaa esimerkiksi jauheliha- tai kananlihapihvin, muodostuu hampurilainen. Hampurilaisen täytteenä käytetään usein salaattia, sinappia ja ketsuppia sekä joskus myös paistettuja kananmunia.


title: Marilyn Kaye

text: Marilyn Kaye (s. 19. kesäkuuta 1949 New Britain, Connecticut) on yhdysvaltalainen kirjailija, joka tunnetaan Suomessa lähinnä Replica-nuortenkirjasarjastaan. Lapsuudessaan hän on asunut myös esimerkiksi Atlantassa. Nykyisin Kaye asuu osan vuodesta New Yorkissa ja osan Pariisissa. Kaye työskentelee St. Johnin yliopistossa informatiikan apulaisprofessorina. Aikaisemmin hän on hoitanut koulukirjastoa, arvostellut lasten ja nuorten kirjoja eri lehtiin ja opettanut yliopistossa.


title: Marilyn Kaye

text: Kayen ensimmäiset kirjat julkaistiin 1980-luvulla. Osa kirjoista on julkaistu salanimellä Shannon Blair. Kaye on julkaissut yhteensä yli sata kirjaa.


title: Marilyn Kaye

text: Kaye kertoo harrastuksikseen muun muassa lukemisen, matkustelun, ranskan kielen ja elokuvat. Hänellä ei ole omia lapsia.


title: Enemy Territory Fortress

text: Enemy Territory Fortress (lyhyesti ETF) on pelimuotoon tehty "" -modifikaatio. Modi on sukua "Half-Life-"modille "Team Fortress Classic" sekä "Quaken" modille "Team Fortress".


title: Palokatko

text: Palokatko on palo-osastojen välisten aukkojen tai talotekniikkaläpivientien tiivistys ja paloeriste. Palokatkolla pyritään estämään tulen ja savukaasujen leviäminen rakennuksessa läpivienti-aukkojen kautta palovahingon sattuessa. Palokatkon rakenne määritellään tyyppihyväksynnässä tai testiraportissa kunkin materiaalin osalta erikseen. Palokatkomateriaaleja on useita. Vanhoissa palokatkomateriaaleissa on usein asbestia.


title: Allan

text: Allan on miehen etunimi.


title: Allan

text: Allan on kelttiläis-englantilainen nimi, joka on mahdollisesti peräisin Ranskan Bretagnesta. Nimi on merkitykseltään epäselvä, mutta mahdollisesti sen alkuperäinen nimimuoto on ollut "Alun" ('sopusointu', 'harmonia'). Yhtenä vaihtoehtona alkuperälle on esitetty iranilaisperäinen paimentolaisheimo alanit.


title: Allan

text: Suomen almanakassa Allan on ollut ensimmäisen kerran 1908–1928 ja uudelleen vuodesta 1950.


title: Allan

text: Huhtikuuhun 2017 mennessä Suomessa on "Väestörekisterikeskuksen" mukaan Allan-nimen saanut 18 936 henkilöä ja alle 16 naista.


title: Allan

text: Allan Cup on Kanadan miesten jääkiekon amatöörimestaruuden saavuttaneelle joukkueelle myönnettävä palkinto


title: Tuhatjalkaiset

text: Tuhatjalkaiset ("Myriapoda") on niveljalkaisten alajakso, johon kuuluu pitkiä, kapeita ja monijalkaisia maaniveljalkaisia. Alajaksoon kuuluvia lajeja tunnetaan maapallolta noin 13 000. Niitä tavataan yleisimmin kosteassa maaperässä, karikkeen joukossa mutta myös mm. lahopuussa ja luolissa. Tuhatjalkaiset syövät kuollutta kasviainesta, sienirihmastoa tai muita eläimiä. Useimpien lajien piilottelevien elintapojen vuoksi näiden eläinten diversiteettiä tunnetaan verraten huonosti.


title: Tuhatjalkaiset

text: Tuhatjalkaiset ovat varsin vanha eläinryhmä. Varhaisimmat tunnetut fossiilit sijoittuvat myöhäiselle siluurikaudelle ja lajirunsaus alkoi kasvaa devonikaudella. Fossiiliaineisto on kuitenkin niukkaa, sillä ohuen kuorensa takia tuhatjalkaiset eivät fossiloidu hyvin..


title: Tuhatjalkaiset

text: Eräitä kaksois- ja juoksujalkaisia (kuten "Archispirostreptus"- ja "Scolopendra"-lajeja) pidetään terraarioeläiminä.


title: Tuhatjalkaiset

text: Tuhatjalkaisten alajakso jaetaan viiteen luokkaan, joista yksi on kuollut sukupuuttoon.Kivihiilikaudella eli lisäksi sittemmin hävinnyt luokka "Arthropleuridea".


title: Tuhatjalkaiset

text: Tuhatjalkaisten anatomia on ryhmälle hyvin tyypillinen (katso esimerkiksi ). Vartalo muodostuu vaihtelevasta määrästä jaokkeita, joihin kuhunkin liittyy yhdestä kahteen raajaparia. Pää ja sitä seuraava jaoke ovat yleensä poikkeuksia tähän yleiskuvaan. Täysikasvuisen yksilön pituus vaihtelee lajista riippuen vajaasta millimetristä (eräät harvajalkaiset) yli 30 senttimetriin ("Scolopendra gigantea"). Nimestään huomimatta millään tuhatjalkaisella ei ole tuhatta jalkaa vaan raajojen määrä vaihtelee reilusta kymmenestä parista "Illacme plenipes" -lajin yli kuuteensataan jalkaan, mikä on eläinkunnan ennätys. Muutamat lajit (suvuissa "Motyxia" ja "Luminodesmus") kykenevät tuottamaan valoa. Osa juoksujalkaisista on ihmisellekin myrkyllisiä.


title: Tuhatjalkaiset

text: Tuhatjalkaisilla on yksi pari tuntosarvia ja useimmilla lajeilla jonkinlaiset verkkosilmät. Hermosto haarautuu eläimen vatsapuolella kulkevasta päähermoradasta ja on varsin yksinkertainen; ruumiin kussakin jaokkeessa on hermosolmuke. Aivot ovat verraten kehittymättömät.


title: Tuhatjalkaiset

text: Tuhatjalkaisten sydän on monien muiden selkärangattomien tapaan lähes koko vartalon pituinen, eläimen selkäpuolella sijaitseva putkimainen lihas. Verenkierto on enimmäkseen avoin, eli varsinaisia verisuonia ei ole ja sydämen tehtävänä onkin pitää kudoksissa vapaana liikkuva ruumiinneste liikkeessä, jolloin ravintoaineet ja happi pääsevät kudoksiin samalla kun kuona-aineet pääsevät poistumaan. Hengitys tapahtuu passiivisesti eli erityisiä hengitysliikkeitä ei tarvita. Kaasujenvaihto tapahtuu hengitysaukoista eli spiraakkeleista eläimen vartalon sisään haarautuvien ilmaputkien kautta.


title: Tuhatjalkaiset

text: Suomessa tuhatjalkaisia esiintyy noin 50 lajia. Näistä juoksujalkaisia on 19 lajia ja kaksoisjalkaisia 24 lajia. Tunnettuja lajeja ovat mm. 15–30 mm pitkä kivijuoksiainen ("Lithobius forficatus"), joka elää tavallisten kivien alla, lahopuussa ja lehtikarikkeessa sekä hietatuhatjalkainen ("Ommatioiulus sabulosus"), joka voi saavuttaa lähes 4 cm pituuden. Suomessa esiintyvistä lajeista kalkkituhatjalkainen ("Iulus scanicus"), puistotuhatjalkainen ("Cylindroiulus caeruleocinctus"), isojuoksiainen ("Geophilus electricus") ja tammijuoksiainen ("Brachygeophilus truncorum") on luokiteltu uhanalaisiksi.


title: Volkswagen Bora

text: Volkswagen Bora on Volkswagenin Golfin neljännen sukupolven malliin perustuva keskiluokan automalli, jota valmistettiin vuosina 1998–2005. Boraa kehuttiin turvallisuudesta, laadukkaasta työstä ja hyvistä ajo-ominaisuuksista. Se oli huomattavasti edeltäjäänsä Ventoa vähävikaisempi auto ja sijoittui keskiarvon paremmalle puolelle vikatilastoissa. Bora nimettiin Adrianmerellä puhaltavan tuulen mukaan. Pohjois-Amerikassa mallin nimenä oli Jetta, ja sitä valmistettiin Meksikossa. Boran korvasi uusi Golf V:een perustuva Volkswagen Jetta syyskuussa 2005.


title: Volkswagen Bora

text: Bora tuli markkinoille syksyllä 1998, vuosi Golfin esittelyn jälkeen. Bensiinimoottoriksi oli saatavilla 1,6-litrainen (100 hv) tai 2,0-litrainen (115 hv). Suomen tuontiohjelmassa ei ollut 150-hevosvoimaista 2,3 litran V5-moottoria. Dieselvalikoimaan kuului kaksi 1,9-litraista moottoria: vapaasti hengittävä SDI (68 hv) sekä turboahdettu TDI (90 hv). Hieman myöhemmin tarjolle tuli myös 1,4-litrainen (75 hv) bensiinimoottori.


title: Volkswagen Bora

text: Nelivetoiset 4Motion-mallit olivat markkinoilla heti alusta alkaen. Lamellikytkimeen perustuva nelivetotekniikka oli sama kuin Audi A3:ssa. Moottoriksi sai ahtamattoman 1,8-litraisen (125 hv), V5:n, 2,8-litraisen V6:n (204 hv) ja TDI:n. V6-mallissa oli vakiona ESP.


title: Volkswagen Bora

text: Myös Borasta valmistettiin Golfin tavoin Variant-farmarimallia, mutta sitä ei tuotu lainkaan Suomeen. Erot Golf Variantiin olivat ulkonäön lisäksi moottorivalikoimassa. Boraa ei saanut 1,4-litraisena, mutta sen sijaan V5 ja V6 olivat tarjolla toisin kuin Golfissa.


title: Volkswagen Bora

text: Perusmalli Firstline oli hieman Golfia paremmin varusteltu. Vakiovarusteina oli neljä turvatyynyä, ABS-jarrut, 15 tuuman teräsvanteet pölykapselein, lämmitettävät etuistuimet, automaattiset ajovalot, kuljettajan istuimen korkeussäätö, takaistuimen keskikyynärnoja, kaksiosainen takaselkänoja, ohjauspyörän korkeuden- ja etäisyyden säätö, lukuvalot edessä, keskuslukitus ja lämmitettävät sähköpeilit.


title: Volkswagen Bora

text: Comfortlinessa oli lisäksi 16 tuuman pyörät, veluuriverhoilu, ulkolämpömittari, kyynärnoja edessä, nahkaverhoiltu ohjauspyörä, sähköikkunat edessä ja takana, korinväriset ovenkahvat ja tuulilasinpyyhkijöiden sadetunnistin.


title: Volkswagen Bora

text: Keväällä 2000 1,6-litrainen vaihtui manuaalivaihteisissa malleissa taloudellisempaan 16-venttiiliseen (105 hv). Suomeen kyseinen moottori saatiin vasta saman vuoden syksyllä.


title: Volkswagen Bora

text: Vuonna 2000 Volkswagen 50 vuotta Suomessa -juhlan kunniaksi tarjottiin juhlapakettia, jossa oli metalliväri, ajotietokone, ulkolämpömittari, murtohälytin, kauko-ohjattu keskuslukitus, sähköikkunat edessä ja takana sekä radio/CD-soitin. Sama varustelu siirtyi myöhemmin nimelle X-Class. Mallivuodelle 2001 uusittiin väri- ja verhoiluvalikoimaa. Moottorivalikoimaan lisättiin 100- ja 150-hevosvoimaiset pumppusuutindieselit, joista vain pienitehoisempaa tuotiin Suomeen. V5-moottoriin tehtyjen parannusten myötä teho nousi 170 hevosvoimaan.


title: Volkswagen Bora

text: Huhtikuussa 2002 vakiovarustusta täydennettiin ilmastoinnilla, sähköikkunoilla edessä ja takana, takaistuinten pääntuilla ja keskipaikan kolmipisteturvavyöllä, murtohälyttimellä, kauko-ohjatulla keskuslukituksella ja ajotietokoneella. Metallivärin sai nyt ilman lisähintaa. Samalla luovuttiin varustetasoista.


title: Volkswagen Bora

text: Vuonna 2003 tarjolle tuli 1,8-litrainen (150 hv) Bora Turbo, jossa oli vakiovarusteina 15 tuuman kevytmetallivanteet, nahkaverhoiltu ohjauspyörä ja urheiluistuimet.


title: Volkswagen Bora

text: Alkuvuodesta 2005 markkinoille tuli erikoisvarusteltu Bora X-Line. Siinä oli varusteina vakionopeudensäädin, nahkaverhoiltu ohjauspyörä, Delta-radio/CD-soitin sekä kromatut puskuri- ja kylkilistat.


title: Petrovski (stadion)

text: Urheilukompleksi Petrovski () on vuonna 1924 rakennettu yleisurheilu- ja jalkapallostadion Pietarissa. Stadionin katsojakapasiteetti on 21 570. Pietarin jalkapallojoukkueista Zenit ja Dynamo pelaavat stadionilla suuren osan kotiotteluistaan. Stadion on kuitenkin käymässä pieneksi ja vanhaksi ja sen korvaajaksi rakennetaan parhaillaan Gazprom Arenaa Ristisaarelle.


title: Sarah Ferguson

text: Yorkin herttuatar Sarah ("Sarah Margaret Mountbatten-Windsor" o.s. "Ferguson"; s. 15. lokakuuta 1959 Lontoo) on Yorkin herttuan prinssi Andrew'n entinen puoliso. Pariskunta avioitui vuonna 1986 ja erosi 1996. Heillä on kaksi lasta: prinsessat Beatrice ja Eugenie.


title: Sarah Ferguson

text: Avioliittonsa jälkeen herttuatar on muun muassa kirjoittanut lastenkirjasarjaa "Budgie the Little Helicopter".


title: Soini (nimi)

text: Soini on suomalainen miehen etunimi.


title: Soini (nimi)

text: Soini on muunnos ruotsalaisesta nimestä "Sven", joka merkitsee 'poikaa', 'nuorukaista'. Nimi on tunnettu jo keskiajalla. Saman nimen mukaelma on myös Veini.


title: Soini (nimi)

text: Nimi esiintyi Kansanvalistusseuran kalenterissa 1882 ja suomalaiseen almanakkaan se pääsi 1908 päivälle 27. maaliskuuta. Vuodesta 1950 Soini on ollut nykyisellä päivällään.


title: Soini (nimi)

text: Vuoden 2013 syyskuuhun mennessä Väestörekisterikeskuksen mukaan Soini-nimen on saanut 1 404 miestä sekä noin 147 naista


title: ETPub

text: ETPub on "n" modifikaatio, jonka tarkoituksena oli laajentaa shrubet-nimisen modin ominaisuuksia. "ETPubissa" säilytettiin joitain shrubetin ominaisuuksia kuten ”kuollutta esittäminen” ja ”ruumiiden raahauksen”, mutta toi mukanaan myös uusia ominaisuuksia ja tietysti bugikorjauksia. Nykyään "ETPub" ei ole niin suosittu kuin aikasempina vuosina, johon on syynä esimerkiksi "Jaymodin" kaksoishypyn ja nopeampi päivitys


title: Olof Nyman

text: Olof Johannes Nyman (s. 14. huhtikuuta 1940 Purmo) on suomalainen entinen keskimatkojen juoksija.


title: Olof Nyman

text: Nyman voitti 1 500 metrin juoksun Suomen mestaruuden Porissa vuonna 1967 ajalla 3.46,0. Samoissa kisoissa hän oli pronssilla 800 metrillä. Vuonna 1968 hän voitti Suomen mestaruuden 800 metrillä (toinen oli Juha Väätäinen) ja hopean 1 500 metrillä, jolla matkalla hänen taakseen jäi muun muassa saman vuoden olympiaedustaja Pekka Vasala.


title: Olof Nyman

text: Seuratasolla Nyman edusti IF Standard Purmoa.


title: Hotel Sacher

text: Hotel Sacher on vuonna 1876 perustettu viiden tähden hotelli Wienissä Itävallassa. Sen vieressä sijaitsee Wienin valtionooppera. Sacher-hotelli on kuuluisa Sacher-kakustaan, jonka reseptin Franz Sacher kehitti vuonna 1832. Hotellissa on taidemuseo, jonka kokoelmat ovat 1800-luvulta.


title: Hotel Sacher

text: Hotellin perustajan Eduard Sacherin kuoleman jälkeen tämän leskestä, Anna Sacherista, tuli hotellin omistaja. Anna Sacherin aikana hotellista tuli kuuluisa ja yksi maailman arvostetuimmista hotelleista, jossa sen ajan aristokraatit ja diplomaatit vierailivat. Nykyään hotellin omistaa Gürtlerin perheen yritys Eduard Sacher GmbH & Co OHG. Yritys omistaa myös Österreichischer Hof -hotellin Salzburgissa.


title: Gellért (hotelli)

text: Gellért on hotelli ja terveyskylpylä Budapestissa, Unkarissa. Se sijaitsee Tonavan oikeanpuoleisella rannalla, Gellértinvuoren juurella ja Szabadság-sillan vieressä XI osa-alueella.


title: Gellért (hotelli)

text: Hotellin päärakennus on jugendia, ja se valmistui vuonna 1918, jolloin Budapestille luotiin mainetta kylpyläkaupunkina. Sen ovat suunnitelleet arkkitehdit Ármin Hegedűs, Artúr Sebestyén ja Izidor Stark. Hotellin takana on kylpylän ulkoilmaosa, jota on laajennettu myöhemmin.


title: Niko Ikävalko

text: Niko Ikävalko (s. 24. huhtikuuta 1988 Helsinki) on suomalainen jalkapalloilija, joka edustaa Ykkösessä pelaavaa MyPaa. Hän on pelipaikaltaan hyökkääjä.


title: Niko Ikävalko

text: Ikävalko pelasi jalkapalloa KTP:n juniorijoukkueissa, mutta harrasti vuoteen 2005 asti myös koripalloa. Liigadebyyttinsä hän teki KooTeePeessä kaudella 2005. KooTeePeen pudottua Veikkausliigasta Ikävalko siirtyi kaudeksi 2009 Hakaan. Hän jätti Hakan kesken kauden 2010 ja siirtyi takaisin KooTeePeehen. Kauden 2011 lopun Ikävalko pelasi IFK Mariehamnin joukkueessa.


title: Niko Ikävalko

text: Ennen kauden 2012 alkua Ikävalko solmi kauden loppuun asti kestävän sopimuksen kakkosessa pelaavan KTP:n kanssa. Ikävalko pelasi hyvän kauden, 23 ottelussa 13 maalia. Marraskuussa 2012 Ikävalko teki KTP:n kanssa kaksivuotisen jatkosopimuksen.


title: Niko Ikävalko

text: Ikävalkon isä Mika Ikävalko pelasi myös aikoinaan jalkapalloa Suomen korkeimmalla sarjatasolla. Hänen veljensä Sami Ikävalko pelaa koripalloa Miesten 1 Divisioonassa Lahti Basketballin joukkueessa.


title: Alfons

text: Alfons on miehen etunimi.


title: Alfons

text: Alfons on yhdistelmä muinaissaksalaisista sanoista "adal" ('aatelinen', 'jalosukuinen') ja "funs" ('innokas', 'kiihkeä').


title: Alfons

text: Nimi on nykyisin ruotsinkielisessä almanakassa; Suomen almanakassa se oli kirjoitusasussa "Alfonso" vuosina 1908–1928. Alfonsin latinalainen muoto "Alfonsus" esiintyy muutamissa 1740-luvun almanakoissa.


title: Alfons

text: Vuoden 2009 loppuun mennessä "Väestörekisterikeskuksen" mukaan Alfons-nimen on saanut 2 155 miestä ja muutama nainen.Espanjan, Kastilian, Aragonian ja Leónin kuninkaat, katso Alfonso.


title: Iceland Express

text: Iceland Express (ICAO: FHE) oli islantilainen halpalentoyhtiö, jonka kotikenttänä toimi Keflavikin lentoasema lähellä Reykjavíkia.


title: Iceland Express

text: Yhtiö perustettiin vuonna 2002, ja se aloitti lennot 27. helmikuuta 2003. Sen lentoja operoi aluksi Astraeus ja myöhemmin JetX Airlines ja Hello. Astraeus jatkoi lentojen operoimista vuodesta 2008 vuoteen 2011, jolloin se lopetti toimintansa. Sen jälkeen lentoja operoi Holidays Czech Airlines.


title: Iceland Express

text: WOW air osti Iceland Expressin 24. lokakuuta 2012.


title: Iceland Express

text: Iceland Express lensi säännöllisesti Reykjavikista seuraaviin kohteisiin:Lisäksi yhtiö lensi Akureyristä Lontoon Gatwickiin ja Kööpenhaminaan.


title: Iceland Express

text: Iceland Express käytti toimintansa aikana seuraavia konetyyppejä:


title: Astoria

text: Astoria (, "Gostinitsa Astorija") on viiden tähden hotelli Pietarissa Venäjällä. Rakennuksen suunnitteli Fredrik Lidvall, ja se edustaa jugendtyyliä. Samalla tontilla sijaitsee vanhempi hotelli Angleterre, johon on Astorian kerroksista kulkuyhteys.


title: Astoria

text: Astoria sijaitsee Suurella merikadulla (, "Bol’šaja morskaja ulitsa") Iisakin aukiolla. Aivan hotellin vieressä kohoaa Iisakin kirkko ja Nikolai I:n ratsastajapatsas. Aukiolla sijaitsee myös Marian palatsi, jossa toimii Pietarin kaupunginneuvosto.


title: Astoria

text: Astoria-hotellissa on 223 huonetta ja 29 sviittiä, ja se kuuluu Rocco Forte Collection -ketjuun.


title: Astoria

text: Astoria oli avautuessaan vuonna 1912 maan kallein hotelli. Venäjälle hyökännyt Adolf Hitler suunnitteli pitävänsä Leningradin valloitusjuhlat Astoria-hotellissa 1940-luvun alussa . Runoilija Sergei Jesenin löytyi kuolleena, väitetysti itsemurhan tehneenä, hotelli Angleterren huoneesta nro 5 28. joulukuuta 1925.


title: Astoria

text: Angleterre ja Astoria uudistettiin perusteellisesti vuosina 1990–2002. Angleterre-hotellin alkuperäiset osat purettiin ja julkisivu rakennettiin uudelleen ulkoisesti samannäköiseksi. Tämän jälkeen Angleterre liitettiin Astoria-hotellin kompleksiin sisarhotellina. Historiallinen Angleterre purettiin siitäkin huolimatta, että peruskorjausta vastustamaan perustettiin kansanliike "Pelastus".


title: Replica

text: Replica-nuortenkirjasarjan takana on kirjailija nimeltä Marilyn Kaye. Kirjat on alun perin kirjoitettu englanniksi ja ne on suomentanut Ulla Selkälä ja Tapani Bagge (vain "Amyn takaa-ajo"). Kaksi ensimmäistä osaa on julkaistu pehmeäkantisina, muut kovakantisina. Replica-sarja on julkaistu myös saksaksi, hollanniksi, espanjaksi, portugaliksi, ruotsiksi, turkiksi ja koreaksi.


title: Replica

text: Kirjasarjan päähenkilö on Amy Candler-niminen tyttö. Amylla on pieni salaisuus: hän on seitsemäs projekti Kuunsirpissä luoduista fyysisesti ja henkisesti normaalin yläpuolella olevasta klooneista, joita on kaiken kaikkiaan kolmetoista. Kolmastoista klooni ei ole kuitenkaan täydellinen. Kirjasarjassa tutustutaan myös Amyn ystäviin, Tashaan ja hänen veljeensä Ericiin sekä Chrisiin, ei-ystäviin sekä täydellisiin kloonisiskoihin. Kirjasarjassa on myös henkilö jota Amy pitää ensimmäisen kirjan loppuun asti biologisena äitinään olettaen isänsä kuolleen kolarissa kuten Amyn äiti, Nancy on kertonut. Projekti kuunsirppiä johtanut tri.Jaleski kuoli sarjan toisessa kirjassa. Ensimmäisen kirjan lopussa Amy saa tietää olevansa klooni. Lisäksi on tietysti miespuoliset kloonit, jotka ovat kuin Amyja mutta poikia. Kaikkien poikakloonien nimi on Andy ja tyttökloonien Amy. Andy nro 5 alias Andy Denker putkahtelee Amyn elämään aika ajoin. Leirillä, Pariisissa sekä myös Losissa, puhumattakaan tietokonepelistä! Amyn uusi ystävä Chris on myös klooni, mutta hänellä ei ole erikoiskykyjä vaan, hänen ruumiinosat on tarkoitettu vaihtaa jos alkuperäisen ruumiin osat ovat heikentyneet. Replica-kirjasarja on erittäin jännittävä, sillä lähes kaikissa kirjoissa Amyja jahtaa järjestö, jonka päämäärä on luoda maailmaan uusi hallitsijarotu. Myös herra Devon putkahtelee hänen elämäänsä, aina kun järjestö on Amyn ja muiden kloonien kannoilla.


title: Replica

text: Amy osaa yhtäkkiä tehdä melkein kaiken paremmin kuin muut. Hän näkee ja kuulee erityisen hyvin, osaa tehdä kolminkertaisia takaperinvoltteja voimistelussa, tietää vastaukset opettajan kaikkiin kysymyksiin vain vilkaisemalla tehtävää. Miksi Amya valokuvataan? Miksi hän saa outoja viestejä, jossa häntä kehotettaan salaamaan voimansa, ettei niitä huomattaisi? Mitä kummallista on hänen menneisyydessään? Ja lisäksi Amy näkee lähestulkoon joka yö unta, jossa hän on lasisessa keskoskaapissa tulen ympäröimänä. Liittyykö kaikki tämä yhteen? Onko Amy jotenkin poikkeava? Entä miksi Nancy ei halua puhua edesmenneestä miehestään, Amyn isästä?


title: Replica

text: Amy taas väittää parhaalle ystävälleen Tashalle, että on jälleen ”väsynyt”. Amy inhoaa sitä, ettei voi kertoa totuutta edes Tashalle. Toisin kuin hänen ”äitinsä” poikaystävälle. Vihdoin hän pääsee tapaamaan tri.Jaleskin, projekti kuunsirppiä johtaneen professorin. Amy halusi tietää vielä ensikerrankin jälkeen lisää itsestään ja menee hänen luokseen uudelleen. Mutta matkalla tapahtuu jotain kauheaa…


title: Replica

text: Amyn kouluun tullaan filmaamaan elokuvaa nimeltä ”Painajainen Koulussa”. Amy huomaa erittäin tutun näköisen henkilön, Aimee Evansin, Amyn sisaren. Amyllä on vain yksi pulma, Aimeen persoonallisuus on aivan erilainen kuin Amyllä. Toiseksi Aimee ei tiedä mitään hänen alkuperästään ja Amy joutuu selittämään. Se vain ei tule olemaan helppoa.


title: Replica

text: Amy kuulee koulussa, että hän pääsee New Yorkiin kansainväliseen kirjoituskilpailuun. Nancyn täytyy kuitenkin lähteä ulkomaille viikoksi. Hän käskee Amyn Morganien luoksi siksi aikaa. Morganit harkitsevat New Yorkiin lähtemistä. Loppujen lopuksi he lähtevät ja Amy pääsee heidän mukaansa. Ensimmäisenä iltana pidetään juhlaillallinen, johon osallistuu kaikki osanottajat ja heidän perheensä ja ystävänsä. Amy syö Ericin ja Tashan kanssa, kun hän nousee seisomaan ja kaatuu lattialle.


title: Replica

text: Osoittautuu, että tyttö on pyörtynyt. Tasha ja Eric ovat sitä mieltä, että Amy on myrkytetty, koska hän ei ole ikinä ollut kipeänä tai sairaalassa. Kukaan ei usko kaksikkoa ja he alkavat ottaan itse asiasta selvää. Ketään ei päästetä Amyn luokse, mutta Tasha ja Eric yrittävät kaikkia mahdollisia keinoja.


title: Replica

text: Tajunnan rajamailla häilyessään Amy näkee unta, jossa kahdeksan Amya on vangittu ja heitä tutkitaan. Amy itse yrittää kaikin mahdollisin keinoin päästä pakoon ja lopulta hän vihdoin ja viimein onnistuu hyppäämään ikkunasta.


title: Replica

text: Tällä aikaa Eric ja Tasha saavat selville, millä Amy on huumattu ja hänelle annetaan vastalääkettä. Tyttö pelastuu, mutta kirjoituskilpailu menee ohi suun.


title: Replica

text: Amyn elämässä tapahtuu outoja; Michelle Michie palaa takaisin Amyn kouluun vietettyään kuusi kuukautta autokolarin aiheuttamassa koomassa. Tämän tytön paluun lisäksi myös muita outoja asioita tulee tapahtumaan. Amyn ranskanopettajan testipaperit katoavat kuin ilmaan ja opettajan päähän putoaa lamppu, juuri kun olisi ollut aika jakaa koepaperit. oudot asiat seuraavat toistaan ja jostakin kumman syystä Michelle on aina paikalla kun tapahtuu. Kolme oppilasta katoaa ja yksi heistä on Jeanine Bryant, Amyn kilpasisko. Tällä kertaa Amy voi huokaista helpotuksesta; hän ei ole sattumusten kohteena. Eihän???


title: Replica

text: Amy lähtee ystävineen Wildreness Adventuren järjestämälle eräretkelle. Jo kolmantena päivänä tapahtuu tapaturma. Mutta äkkiä Amy ei olekaan varma, oliko se sittenkään vahinko? Amy ihmettelee, miksi Eric käyttäytyy niin lapsellisesti. Kuka myös on Andy joka on täsmälleen yhtä täydellinen kaikessa kuin täydelliset geenit omaava Amy. kaikki käy hyvin mutkikkaaksi ja pian koko leirikunta on vaarassa...


title: Replica

text: Amyn poikaystävän Ericin luokalle tulee uusi oppilas toimittajien saattelemana. Kahdeksan vuotias Adrian. Mutta mitä tämä pieni heiveröinen poika tekee kirjaston paloportailla ja mitä hänelle tehdään Superlahjakkaiden lasten klinikalla? Tästä Amy ottaa selkoa ja päätyykin vaaraan.


title: Replica

text: Amyllä menee hermo äitiinsä ja toivoo että hänellä olisi joku toinen huoltaja. Amyn toive toteutuu, kun Camilla Jaleski niminen nainen seuraa häntä. Seurattuaan tarpeeksi Camilla väittää olevansa Amyn äiti! Amy menee aivan sekaisin. Onko mahdollista, että pillerit olisivat tehneet Amystä erilaisen. Onko Amy Nancy Candlerin huostaan ottama kloonityttö vai jonkun aivan ventovieraan ihmisen tytär?


title: Replica

text: Amyn koulun lähelle rakennetaan nuorisoklubi. Amy saa myös reiät korviinsa. Ensimmäisen kerran ollessaan nuorisoklubilla Amy pyörtyy ja joutuu koomaan. Amyn poikaystävä Eric vajoaa alas ja kutsuu koomaekspertin tutkituttamaan Amyn. Tasha ei salli sitä vaan tulee Amyn paikalle. Mistä Amyn kooma johtuu, rei’istä vai nuorisoklubista?


title: Replica

text: Amyn salaisuus on paljastunut! Amyn pahin kilpasisko Jeanine Bryant on saanut selville Amyn alkuperän ja kiristää nyt Amya tekemään kuten haluaa, tai muuten hän kertoisi kaikille skandaalilehdille Amyn alkuperästä. Tähän Amy ei suostu ja yrittää puhua järkeä itsepäiselle tytölle, mutta ei onnistu ja juoksee vessaan itkemään ja miettimään mitä tehdä. Sillä välin joku työntää Jeaninen alas portaista ja hän joutuu koomaan. Amya syytetään asiasta, vaikka hän onkin viaton. Amy selvittää, kuka työnsi tytön alas portaista…


title: Replica

text: Amy menee ystäviensä kanssa tivoliin. Siellä Tasha haluaa, että Amy menee hänen kanssaan ennustajaeukolle. Ennustajaeukko antaa Amylle arvoituksen: ”tapaat aikojen takaa muukalaisen, jonka nähtyäsi tiedät kuka tämä on”. Amy epäili, että ennustajaeukko tarkoitti jotain komeaa muukalaista, mutta saakin pian arvoituksen ratkaistua: toinen Amy! Amy selvittää tämän henkilöllisyyden. Amyn äiti kertoo tämän olevan taidoton 13. Kolmastoista? eikö Amyja ollutkaan 12. Pian kaikki muuttuu mutkikkaaksi ja molemmat ovat pahassa pulassa…


title: Replica

text: Amyn äiti Nancy joutuu menemään työmatkalle. Eikä matkan kohde olekaan mikä tahansa paikka vaan Pariisi, valojen kaupunki. Nancy ei voisi ottaa Amyä mukaan, vaan pyytäisi naapuriaan ja läheistä ystäväänsä Monicaa amylle lapsenvahdiksi. Amy saa hankittua itselleen ja Monicalle liput. Pariisissa Amy tapaa tutun, liiankin tutun henkilön. Annie Perraultin, yhden kolmestatoista Amysta. Amy tapaa myös klooniveljensä Andyn ,mutta miksi tämä on kuin ei tuntisikaan häntä? Retki vie niin korkealle Eiffel-tornin huipulle, kuin maanalaisiin katakombeihinkin.


title: Replica

text: Amyn suosikkiopettaja ms.Weller on kadonnut ja sijaiseksi tullut opettaja ms.Heartshorn. Tämä on kauhean ilkeä Amylle. Mitä Amyn luokkakuva teki hänen laukussaan? Mitä tarkoitti Andyn faksaama kuva sydämestä, jonka keskellä on nuoli? Oliko se varoitus ms.Heartshornista? Onko hän hyvä vai paha?


title: Replica

text: Amyn luokka saa rahastoonsa suuren lisäyksen ja he lähtevät rahoilla luokkaretkelle Washingtoniin. Amylle ja Nancylle tämä ei ole pelkkä luokkaretki, sillä projekti Kuunsirppi toteutettiin juuri siellä, Washingtonissa. Kirjassa kerrotaan myös tapahtumia projektin luomisajoista. Kirjassa selviää myös Neilin, Nancyn hyvin sairaan veljen surullinen kohtalo. Minkä petoksen Nancyn ystävä, Calvin on tehnyt?


title: Replica

text: Parksiden oppilaat alkavat käyttäytyä kummasti: meteli luokkahuoneessa on poissa, kukaan ei lunttaa kokeessa, oppilaat muistavat läksyt. Kaikki ovat täydellisiä, liian täydellisiä. He eivät tee mitään muuta paitsi katsovat ällöttävää teinisaippuaoopperaa ja imeskelevät inhottavan makuisia suklaakuulia. Mikä ihme kaikkia vaivaa? Sen Amy aikoo selvittää!


title: Replica

text: Amyn herätessä syntymäpäivänsä aamuna, kaikki tuntuu oudolta. Sitten hän huomaa olevansa 22-vuotias nainen. Hänet viedään sairaalaan tutkittavaksi mutta hän tylsistyy. Amy päättää karata sairaalasta, näkee Max-nimisen pojan ja menee töihin lastenhoitokotiin. Mutta orpokodissa on jokin pahasti vialla…


title: Replica

text: Parksidessa tapahtuu kummia: laulaja ei osaa laulaa, juoksija hengästyy parin metrin jälkeen ja kitaran soittaja ei osaa soittaa kitaraa. Uutisreportterit syyttävät pahamaineista Chris Skinneriä ja temppuilijoita. Amy ei yhtään epäilisi temppuilijoiden kykyjä, mutta suurin arvoitus on kuinka vain lauluääni katoaa? Ei puhe. Amy tutustuu Chrisiin eikä tämä vaikuta roistolta, vaan on mukava. Juoni tihenee ja kykyjen viejä onkin yllättävä.


title: Replica

text: Amy saa Chrisiltä viestin jossa hänet pyydetään ihanalle eväsretkelle jollekin salaperäiselle saarelle. Kuulostaa ihanalta ja Amy päättää lähteä. Kun Amy nousee laivaan hän huomaa olevansa yksin ja väsynyt. Viiden tunnin unien jälkeen laiva on ajautunut rannalle. Amy saa huomata, ettei olekaan yksin, kaikki muut kloonitytöt ja -pojat ovat siellä! Paitsi kolmas maalaistyttö, joka kuoli kohtaamisessa sairaalassa. Hänen tilallansa onkin Aly, ainoa Amy jolla ei ole voimia. Heidän pitää selviytyä vaarallisista kokeista. Mikä on saarella olon oikea tarkoitus?


title: Replica

text: Amy on ystävänsä rantajuhlissa ,jossa häneen osui salama. Kykyjensä takia Amylle ei käynyt kuinkaan. Amy saa huomata ,että hän näkee tulevaisuuteen ja pystyy lukemaan ajatuksia. Aluksi ennustajaeukkona oli mukavaa ,mutta Amy kykenee siten murskaamaan unelmia. Amy kertoi pistokokeiden tulosta ,mutta kertomattakin tulokset ovat loistavia. Miksi hän saa päänsärkyä uusista donitseista?


title: Replica

text: Amyn uuden poikaystävän Chrisin kauan sitten kadonnut isä tulee tapaamaan Chrisiä. Amy ei luota Chrisin isään ja yrittää käännyttää Chrisin isäänsä vastaan. Amy ihmettelee miksi Chrisin isä pyytää poikaansa pitämään hyvää huolta terveydestään ,vaikka itse käytti huumeita. Amyn äidin Nancyn työpari tulee ja Nancylle se ei ole hyvä uutinen. Grace oli veljeillyt järjestön kanssa. Myös muiden lasten kauan sitten kadonneet vanhemmat tulevat katsomaan lapsiaan ja Amyn on saatava tietää, miksi? Vastaus onkin yllättävä.


title: Replica

text: Amyllä meinaa mennä hermot uuteen peliin nimeltä Darklands. Amyn klooniveli Andy tulee tapaamaan tyttöä ja kertoo, että hänen ”isänsä” on töissä järjestössä. Andylla on myös muita uutisia:, kun he olivat paratiisisaarella, heidän päähänsä oli asennettu elektrodeja. Amy ihmettelee, minne Andy on kadonnut. Amy käy Chrisin luona. Siitä Amylle tulee loistava pakopaikka, jonne mennä ja jossa he ovat turvassa järjestöltä; Darklands. Miten kloonityttö pärjää virtuaalitodellisuuden vaaroissa?


title: Replica

text: Amyn klooni-veli, Andy sekä Chris, Amyn ystävä menevät Washingtoniin selvittämään tietoja projekti Kuunsirpistä ja järjestöstä. Jokin meni pieleen, kun he menivät järjestön päämajaan ja Chris vangittiin. Andy saa tietää, että hänen Brad-enonsa kuuluu järjestöön. Kirjassa kerrotaan myös Eve Carringtonin menneisyydestä. Mikä yhteys Evellä on Amyyn ja missä Eve oleilee nyt?


title: Replica

text: Amy saa viestin Amy numero viidenneltä, jossa häntä pyydetään menemään ostarille aurinkolasit päässään. Ostarilla Amy tapaa muut Amyt, ja jopa Alyn ja Andyt. Heidän suunnitelmananaan on mennä takaisin paratiisisaarelle pelastamaan muut Amyt ja Andyt. Miksi Amy New Yorkista käyttäytyy kummallisesti? Kirjassa selviää myös kuka on Andyjen ”isä” ja kuka on Amyjen ”äiti”.


title: Replica

text: Replica-sarjan päätösosa. Pahantahtoinen järjestö on ajanut Amya takaa 23:n kirjan verran. Amy on jo aikuisuuden kynnyksellä ja muiden kloonien lailla menettämässä ihmeelliset kykynsä. Hän huomaa sen, kun hänen lapaluussaan ollut kuunsirppimerkki alkaa haalistua. Hän saa kokeesta kahdeksikon, joka olisi muuten hyvä, mutta Amylle sellainen ei ollut normaalia. Lopulta hän käy ihmelapsi Adrianin luona, joka osoittautuu järjestön apuriksi. Lopulta hänen geeninsä erikoistuvat ja Amysta tulee supersankari, joka kykenee lentämään. Hän pelastaa mm. uponneen laivan matkustajat. Adrian joutuu koulukotiin ja Andy saa tyttöystävän, nimeltään Alice, jonka hän tapasi fysiikan luennolla.


title: Gallimimus

text: Gallimimus (suom. ”kukon kaltainen”) oli teropodeihin kuulunut dinosaurusten suku. Sen edustajat elivät myöhäisliitukaudella noin 75–70 miljoonaa vuotta sitten.


title: Gallimimus

text: "Gallimimuksen" pituus oli 4–6 metriä, korkeus päälaelle enintään kolme metriä ja paino jopa 440 kilogrammaa. Gallimimuksen uskotaan olleen nopea juoksija. Pienessä pyrähdyksessä se on saattanut yltää jopa 80 km/h nopeuteen.


title: Gallimimus

text: "Gallimimus" oli rakenteeltaan melko lintumainen. Sillä oli pieni pää, suuret silmät, pitkä kaula, lyhyet etujalat ja pitkät takajalat sekä pitkä häntä. Pitkä ja notkea kaula muistutti strutsin kaulaa. Kevyet luut ja vahvat lihakset viittaavat hyvään juoksukykyyn. Gallimimus oli noin kaksi kertaa suurempi kuin nykypäivän strutsit.


title: Gallimimus

text: "Gallimimuksen" nokka oli hampaaton, mutta sarveisreunainen. Se sopi monenlaisen ravinnon hyödyntämiseen. Gallimimus oli luultavasti kaikkiruokainen, ja käytti ravinnokseen hyönteisiä, pieniä liskoja, munia ja kasveja.


title: Gallimimus

text: "Gallimimus"-suvun jäänteitä löysi ensimmäisen kerran puolalainen paleontologi Zofia Kielan-Jaworowska vuonna 1963 Mongolian Gobin aavikolta. Rinchen Barsbold, Ewa Roniewicz ja Halszka Osmólska kuvasivat näiden fossiilien perusteella lajin "Gallimimus bullatus" vuonna 1972. Suvun tieteellinen nimi tulee latinan sanoista "gallus" (suom. kukko) ja "mimus" (suom ”matkija”).Gallimimus esiintyy ensimmäisessä ja toisessa "Jurassic Park" -elokuvassa. Se esiintyi myös pelissä "".


title: Nord (Burkina Faso)

text: Nord on hallintoalue Burkina Fason pohjoisosassa. Sen pääkaupunki on Ouahigouya. Alueella on vuoden 2006 väestönlaskennan mukaan 1 185 796 asukasta. Pinta-ala on 16 414 neliökilometriä.


title: Nord (Burkina Faso)

text: Vuonna 2001 perustettu alue käsittää 5,9 % Burkina Fason pinta-alasta. Se rajoittuu idässä Sahelin ja Centre-Nordin, etelässä Plateau-Centralin ja Centre-Ouestin ja lännessä Boucle du Mouhounin alueisiin sekä pohjoisessa Maliin.


title: Nord (Burkina Faso)

text: Maisemaa leimaavat tasangot ja keskimäärin 300–400 metriä korkeat ylängöt ja kukkulat. Korkein kohta on Komkoulibo 630 metriä merenpinnasta. Tärkein vesistö on Nakambén eli Valkoisen-Voltan yläjuoksu.


title: Nord (Burkina Faso)

text: Ilmasto on sudanilais-sahelilainen. Vuotuinen sademäärä on 600–750 millimetriä. Vuodenaikoja on kaksi. Sadeaika kestää kesäkuusta syyskuuhun. Kasvillisuus koostuu heinäkasveista ja pensaista.


title: Nord (Burkina Faso)

text: Alueeseen kuuluu neljä provinssia, 31 departementtia, neljä kaupunkikuntaa, 27 maalaiskuntaa ja 816 kylää. Provinssit ovat Loroum, Passoré, Yatenga ja Zondoma. Kaupunkeja ovat niiden keskukset Gourcy, Ouahigouya, Titao ja Yako. Perinteistä valtaa edustavat mosi- ja fulbepäälliköt.


title: Nord (Burkina Faso)

text: Alueella asuu 8,5 % Burkina Fason väestöstä. Kaupunkiväestön osuus on 11,8 %, mikä on huomattavasti alle maan keskitason (23 %).


title: Nord (Burkina Faso)

text: Puhutuimmat kielet ovat moore (90,3 %) ja fulani (5,8 %). Kaupungiessa puhutaan jonkin verran ranskaa ja djulaa tai bambaraa. Muslimeja on 79,9, animisteja 10,1, katolisia 7,6 ja protestantteja 2,0 prosenttia.


title: Nord (Burkina Faso)

text:
Väestöstä 90 prosenttia harjoittaa maanviljelyä ja karjanhoitoa. Muita elinkeinoja ovat kaupankäynti ja käsityöammatit.
Alueella harjoitetaan myös kaivostoimintaa.


title: Tekken 5

text: Tekken 5 on Namcon kehittämä ja julkaisema "Tekken"-pelisarjaan kuuluva tappelupeli. Peli julkaistiin kolikkopelinä vuonna 2004 ja seuraavana vuonna PlayStation 2:lle. Peli on sarjan kuudes osa ja samalla viimeinen PlayStation 2:lle julkaistu osa.


title: Tekken 5

text: "Tekken 5":stä julkaistiin myös uusittu "" -versio PlayStation Portablelle ja ladattavana PlayStation Networkin kautta PlayStation 3:lle. "Dark Resurrectionin" erot "Tekken 5":een ovat kolme uutta hahmoa (Dragunov, Armor King ja Lili), asujen eri värit sekä uudet asusteet käytettäväksi Character Customize -tilassa.


title: Tekken 5

text: "Tekken 5" tuo mukanaan kolme uutta hahmoa: Agentti Raven, Jinin serkku Asuka Kazama ja kiinalainen kenpo-mestari Feng Wei. Kaikkiaan pelissä on 32 pelattavaa hahmoa, muun muassa kaikissa "Tekken"-peleissä mukana olleet Nina Williams ja Paul Phoenix. Mukana on myös uusi minipeli, "Devil Within", joka on yhdistelmä mätkintää ja tasohyppelyä. "Devil Withinin" päähenkilönä on Jin Kazama, joka on tuttu aiemmista "Tekken"-osista.